title: Japanilaiset koirarodut

text:
2. Keskimmäinen ryhmä
Ryhmän rodut polveutuivat jomonkoiran myöhäisemmästä tyypistä ja risteytyivät paitsi yayoikoiran, myös alkuperäisen jomonkoiran kanssa.


title: Japanilaiset koirarodut

text:
3. Nuorin ryhmä
Ryhmän rodut polveutuvat useasta eri kantarodusta ja ovat sekoittuneet aikojen saatossa enemmän myös muihin rotuihin. Ne muistuttavat kaikkein vähiten alkuperäistä jomonkoiraa.


title: Japanilaiset koirarodut

text: Kun japanilaiset alkoivat tuoda koiria Euroopasta ja Kiinasta, puhtaat japanilaiset rodut uhkasivat kadota miltei kokonaan sekoittuessaan tuontirotuihin. Japanissa herättiin kuitenkin vanhojen pystykorvarotujen suojeluun, ja vuonna 1928 perustettiin hallituksen tuella järjestö "Nihon-ken hozonkai" (NIPPO) kuuden alkuperäisen rodun säilyttämiseksi. Toisen maailmansodan jälkeen monet näistä roduista olivat jälleen miltei sukupuuton partaalla, mutta ne saatiin pelastettua. Akitasta tuli Japanin kansallisrotu, ja se nimitettiin kansallisaarteeksi yhdessä maan muiden alkuperäisten pystykorvarotujen kanssa. Shiba on tällä hetkellä kuitenkin maan yleisin kotimainen rotu, sillä Tokion kaltaisissa täyteen rakennetuissa suurkaupungeissa on helpompi pitää pienikokoista koiraa.


title: Japanilaiset koirarodut

text: Rotujen nimet liittyvät usein maantieteellisiin paikkoihin, kuten Japanin saariin. Akita on esimerkiksi saanut nimensä Akitan maakunnasta, Hokkaidō ja Shikoku ovat puolestaan saaria.


title: Japanilaiset koirarodut

text: Akita on kotoisin Akitan maakunnasta Honshūn saarelta. Se on kookkain japanilaisista pystykorvista, mutta sen kantarotu akita matagi oli alun perin keskikokoinen japanilainen pystykorva. Aluksi rodun tärkein tehtävä oli karhunmetsästys, mutta koiratappeluiden yleistyttyä kokoa alettiin kasvattaa mastiffiristeytyksillä. Toisen maailmansodan aikana tehtiin myös risteytyksiä saksanpaimenkoiran kanssa, koska muiden koirien pito oli tuolloin kiellettyä. Kun koiratappelut kiellettiin, rodun huomattiin olevan melkein sukupuuton partaalla. Rotu elvytettiin pienestä jäljellä olevasta kannasta, minkä vuoksi se on melko sisäsiittoinen. Mastiffeilta periytyneet riippuvat korvat jalostettiin pois, ja tyypilliset pystyt korvat saatiin vakiinnutettua. Kansallisrodun asema ja uskollisen Hachikō-koiran tarina ovat lisänneet akitan suosiota ja arvostusta. Nykyisin se on melko suosittu Italiassa ja Ranskassa, mutta esimerkiksi Suomessa ja Yhdysvalloissa amerikanakita on huomattavasti yleisempi.


title: Japanilaiset koirarodut

text: Shika inuihin kuuluvat japanilaisista alkuperäisroduista neljä keskikokoista; hokkaido, kainkoira, kishu ja shikoku. Hokkaido ja shikoku on nimetty sen saaren mukaan, jolla ne on kehitetty. Lisäksi hokkaidon toinen nimitys "ainu" viittaa Japanin alkuperäisasukkaisiin joiden mukana se saarelle saapui. Kainkoira on sen sijaan nimetty entisen Kain provinssin mukaan.


title: Japanilaiset koirarodut

text: Hokkaidolla on hyväksytty monet eri värimuodot, joskin valkoinen on yleisin.


title: Japanilaiset koirarodut

text: Kainkoira on aina brindle, joko mustalla, ruskealla tai punaisella pohjavärillä.


title: Japanilaiset koirarodut

text: Kishua tavataan pääosin vain valkoisena, vaikka hyväksyttyjä värejä ovat myös punainen ja seesami.


title: Japanilaiset koirarodut

text: Shikokulla hyväksytyt värit ovat seesami, musta seesami ja punainen seesami, joskin myös valkoisia, punaisia ja black & tan -värisiä yksilöitä tavataan.


title: Japanilaiset koirarodut

text: Kokoluokaltaan koirat ovat 42–56cm korkeita ja painoa 15–27kg.


title: Japanilaiset koirarodut

text: Vaikkakin shika inut ovat harvinaisia kotimaansa ulkopuolella, Suomessa tavataan jokaista näistä roduista.


title: Japanilaiset koirarodut

text: Shiba on yleensä pitkäikäinen ja terve rotu. Se on pienin japanilaisista pystykorvista, mutta se on kuitenkin itsenäinen ja omapäinen. Sille on ominaista shibakiljunta, joka kuulostaa varsin omalaatuiselta. Moni shiba harrastaa agilityä, mutta usein ne ovat myös pelkkiä seurakoiria.


title: Japanilaiset koirarodut

text: Tavallinen shiba edustaa "shinshu shiba" -muunnosta. Epävirallisia variaatioita ovat mm:


title: Japanilaiset koirarodut

text:
Japanista löytyy myös useita vanhoja rotuja, joita FCI ei ole tunnustanut.
Suomen Nihonken (SuNi) on perustettu 1.4.2012 Sastamalassa edistämään ja tukemaan japanilaisten pystykorvarotujen akitan, hokkaidon, kain, kishun, shiban ja shikokun harrastus- ja kasvatustoimintaa Suomessa. Se on Suomen ainoa shika inu -rotuja edustava yhdistys.


title: Gaullismi

text: Gaullismi () on ranskalainen poliittinen ideologia, jonka juontuu kenraali Charles de Gaullen ajatuksista ja toimista. De Gaulle muokkasi Ranskan poliittisen kartan aikoinaan uusiksi, kun häntä tukeva kansanliike syrjäytti kaiken muun.


title: Gaullismi

text: Gaullismi luetaan yleensä oikeistoon, joskin myös eräät vasemmistolaiset ovat luonnehtineet itseään gaullisteiksi. Suurinta gaullismia kannattavaa puoluetta on yleensä kutsuttu gaullistipuolueeksi.


title: Gaullismi

text: Ulkopolitiikassa gaullismia on leimannut kansallisen itsenäisyyden ja riippumattomuuden tavoittelu, kuten lievä Naton ja Euroopan unionin vastustus. Perusteesinä on ollut, ettei Ranskan selviytyäkseen pitäisi olla riippuvainen mistään ulkovallasta. Siksi Ranska loi ydinpelotteen ja vetäytyi Naton toiminnasta. Samalla kiellettiin ulkomaisten joukkojen tulo Ranskan maaperälle, elleivät ne olleet ranskalaisessa komennossa, mitä Yhdysvallat paheksui. Vastaavasti de Gaulle esti Britannian EEC-jäsenyyden sillä maan katsottiin olevan Yhdysvaltojen määräysvallassa. Myös jonkinlainen suuruuden ("grandeur") ja suurvalta-aseman tavoittelu on ollut pyrkimyksenä.


title: Gaullismi

text: Saatuaan viidennen tasavallan myötä mieleisensä perustuslain De Gaulle hallitsi François Mitterrandin mukaan kuin maassa olisi jatkuva vallankaappaustila. Mitterrand ei kuitenkaan itsekään luopunut ydinaseista.


title: Gaullismi

text: Sisäpoliittisesti gaullismiin on kuulunut yhteiskunnallinen konservatiivisuus, taloudellinen "dirigismi" (valtiojohtoisuus) ja "voluntarismi". Gaullismi on torjunut sekä vapaan kapitalismin että vallankumouksellisen sosialismin ja pyrkinyt kolmannen tien politiikkaan. Omaa taloutta on suojeltu protektionismilla, josta on nykyisin käytetty termiä taloudellinen isänmaallisuus ("patriotisme économique").


title: Gaullismi

text: Gaullistipuolueeksi on nimitetty aluksi de Gaullen viidennen tasavallan Union des Démocrates pour la Républiqueta (1958–) ja sen hajottua 1980- ja 1990-luvuilla Jacques Chiracin Rassemblement pour la Républiquea (1976–), joka on nykyisin osa Union pour un Mouvement Populairea (2002–).


title: Gaullismi

text: Chirac otti talouspolitiikakseen sekä "dirigismin" että "laissez-fairen" ja alkoi sitten kannattaa myös Euroopan yhdentymistä. Siksi oikeistossa esimerkiksi Charles Pasqua ei pitänyt Chiracia todellisena gaullistina. Gaullismilla on kuitenkin historiallista painoarvoa Ranskassa, ja se näkyy edelleen maan talouspolitiikan nationalismina.


title: Toyota Celica GT-Four

text: Toyota Celica GT-Four kehitettiin Toyota Team Europen (TTE) uudeksi ralliautoksi vuonna 1986 korvaamaan lähinnä Safari-rallissa käytetty A-ryhmän kaksivetoinen Toyota Supra. Edeltäjästään poiketen uusi kilpa-auto oli luonnollisesti nelivetoinen ja ahdetulla moottorilla.


title: Toyota Celica GT-Four

text: Toyota Celicaan pohjautuvia ralliautoja tehtiin kolme eri sukupolvea. Ensimmäinen, neljännen sukupolven Celicaan pohjaava malli tunnetaan koodilla "ST165". Auto esiteltiin lokakuussa 1986 ja sen valmistus jatkui vuoden 1989 elokuuhun, jolloin sen korvasi selkeästi pyöreämmällä korilla varustettu "ST185" malli. Toisen polven GT Fouria valmistettiin syyskuusta 1989 syyskuuhun 1993. Auton kolmas sukupolvi, "ST205", esiteltiin seuraavan vuoden helmikuussa, ja sen elinkaari ylsi kesään 1999. Kaikki Celica GT-Four -autot valmistettiin Toyotan Taharan tehtailla Japanissa ja niiden muuttamisesta rallikäyttöön vastasi Kölnissä, Saksassa toiminut TTE, joka tunnettiin myös nimellä "Köln-Andersson Motorsport" ruotsalaisen perustajansa Ove Anderssonin mukaan. Kaikki tehdastiimin ralliautot oli rekisteröity Saksaan, ja niiden rekisteritunnuksen alkuosa oli "K-AM".


title: Toyota Celica GT-Four

text: ST165 mallin debyytti tapahtui 1988 Korsikan rallissa ja ensimmäisen voittonsa auto sai Australian rallissa 1989. ST185 debytoi 1992 Monte Carlon rallissa ja saavutti ensimmäisen voittonsa samana vuonna Safari-rallissa. ST185 on Toyotan menestyksekkäin ralliauto. Carlos Sainz ajoi sillä maailmanmestaruuteen 1992, ja sillä saavutettiin 1993 ja 1994 sekä kuljettajien että valmistajien maailmanmestaruudet. ST205 tuli myöhään kaudella 1994, ja virallisesti se oli tehdastiimin kilpa-autona 1995, jolloin se saavutti yhden MM-osakilpailuvoiton. Autolla ajettiin 1996 myös rallin Euroopan-mestaruus. Ennen Toyota Celicaa rallia olivat hallinneet suvereenisti eurooppalaiset automerkit kuten Ford, Peugeot, Audi ja Fiat. Toyotan vanavedessä valtikka siirtyi suurelta osin Japaniin, kun sekä Mitsubishi että Subaru seurasivat menestyksekkäästi Toyotan viitoittamalla tiellä. Sen sijaan Nissanin ja Mazdan yritykset eivät tuottaneet vastaavaa tulosta, ja nämä vetäytyivät MM-sarjasta varsin pian.


title: Toyota Celica GT-Four

text: Kausi 1999 oli Celican viimeinen rallin MM-sarjassa TTE:n tehdasautona. Seuraavana vuonna sen korvasi WRC-sääntöjen puitteissa rakennettu Toyota Corolla WRC, jolla ei enää ollut suoranaista vastinetta siviilipuolella.


title: Toyota Celica GT-Four

text: Ensimmäisen sukupolven nelivetoinen Celica luokiteltiin A-ryhmään 1. toukokuuta 1988 numerolla A5363. Auton moottori oli eteen poikittain sijoitettu 4-sylinterinen 1998 cm³ Toyota 3S-GTE rivimoottori. Moottori oli niin sanotusti neliö, eli sen iskunpituus ja sylinterin halkaisija olivat molemmat 82 mm. Ensimmäisessä kehitysversiossa moottorin teho oli 260 hevosvoimaa ja vääntömomentti 319 Newtonmetriä. Vuodelle 1989 moottoriteho kasvatettiin virallisesti tasan 300 hevosvoimaan, joka oli FIA:n asettama yläraja A-ryhmän autoille. Todellisuudessa moottoriteho oli jonkin verran suurempi, kuten kaikilla kilpailijoillakin. Myös vääntömomentti kasvoi 392 Newtonmetriin. Vaihdelaatikko oli joko Toyotan 5-vaihteinen tai X-tracin valmistama 6-vaihteinen H-kaavioinen manuaalinen vaihdelaatikko. Auto painoi rallista riippuen 1100–1150 kilogrammaa.


title: Toyota Celica GT-Four

text: Auto oli tehdastiimin käytössä vuoteen 1991 asti ja tämän jälkeen vielä vuoteen 1994 yksityisillä kilpailijoilla. Kaikkiaan automallin tilille tuli tehdastiimin ja yksityisten toimesta yhteensä 154 MM-starttia, joista voittoja kertyi 13 ja keskeytyksiä 65. Ensimmäisen voiton ajoi vuoden 1992 Australian rallissa pari Juha Kankkunen ja Juha Piironen. Ensimmäisen kerran palkintopallille olivat yltäneet Englannin maahantuojan ajattamina vuoden 1991 päättäneessä RAC-rallissa Björn Waldegård ja Fred Gallagher. Viimeisen voiton autolla ajoivat Mats Jonsson ja Lars Bäckman Ruotsin maahantuojan autolla vuoden 1992 Ruotsin rallissa.


title: Toyota Celica GT-Four

text: Toisen sukupolven nelivetoinen Celica luokiteltiin numerolla A5451 1. tammikuuta 1992, ja sen virallinen kutsumanimi oli edeltäjästään poiketen Celica Turbo 4WD. Auto oli tehdastiimin käytössä vuosina 1992–1994. Teknisesti auto pohjautui samaan 3S-GTE moottoriin kuin edellinenkin malli. Tehdastiimin ja yksityistiimien ajattamien autojen starttien yhteismäärä oli 134, joista voittoja kertyi 20 ja keskeytyksiä 44.


title: Toyota Celica GT-Four

text: Automallin ensimmäinen voitto tuli 1992 Kenian Safari-rallista ja sen toivat Carlos Sainz ja Luis Moya. He voittivat samana vuonna myös Uuden-Seelannin rallin, Katalonian rallin ja RAC-rallin. Suomalaisista Markku Alén ja Ilkka Kivimäki ajoivat autolla kolmansiksi 1992 Suurajoissa ja Marcus Grönholm & Voitto Silander seuraavana vuonna toisiksi. Viimeisen voiton ajoi japanilainen Yoshio Fujimoto kartanlukijanaan Arne Hertz MM-sarjaan kuulumattomassa, vuoden 1995 Safari-rallissa.


title: Toyota Celica GT-Four

text: Kolmannen sukupolven Celica, joka jälleen kantoi nimeä GT-Four, luokiteltiin numerolla A5521 1. toukokuuta 1994. Auto oli edeltäjiinsä nähden selvästi isompi. Sen leveys oli 1770 millimetriä ja pituus 4424 millimetriä. Auton raidelevys oli edessä 1510 ja takana 1490 millimetriä, joka oli edelliseen malliin nähden 45 millimetriä enemmän. Tästä oli selkeää haittaa etenkin soraralleissa, kun auto ei sopinutkaan tienpintaan muodostuneisiin ajouriin.


title: Toyota Celica GT-Four

text: Tehdastiimin käytössä auto oli vain 12 kilpailussa, ja auton kilpailustarttien kokonaismääräkin jäi, tehdastiimi ja yksityiset yhteenlaskettuna, 155 starttiin. Näistä voittoja kertyi vain kahdesta rallista, mutta vastaavasti keskeytysten määräkin jäi 53:een.


title: Toyota Celica GT-Four

text: Didier Auriol ja Bernard Occelli voittivat 1995 Korsikan rallin ja portugalilainen yksityiskuljettaja Rui Madeira, kartanlukijanaan Nuno da Silva, voitti 1996 Portugalin rallin, joka tuolloin kuului vain niin sanotun F2-luokan MM-sarjaan.


title: Hillary Clinton

text: Hillary Diane Rodham Clinton (s. 26. lokakuuta 1947 Chicago, Illinois, Yhdysvallat) on yhdysvaltalainen poliitikko, joka toimi Yhdysvaltain ulkoministerinä Barack Obaman hallituksessa vuosina 2009–2013, New Yorkin nuorempana senaattorina vuosina 2001–2009 ja Yhdysvaltain ensimmäisenä naisena miehensä Bill Clintonin presidenttikausina vuosina 1993–2001. Hillary Clinton oli demokraattisen puolueen ehdokas vuoden 2016 presidentinvaaleissa ja hävisi republikaani Donald Trumpille. Hän oli ensimmäinen nainen suuren puolueen presidenttiehdokkaana Yhdysvalloissa.


title: Hillary Clinton

text: Hillary Diane Rodham syntyi Chicagossa 26. lokakuuta 1947. Hänen vanhempansa olivat isä Hugh Ellsworth Rodham, joka pyöritti pientä mutta menestyvää tekstiilitehdasta, ja äiti Dorothy Emma Howell Rodham. Hillaryllä on kaksi nuorempaa veljeä, Hugh (s. 1950) ja Anthony (s. 1954). Hän vietti lapsuutensa Park Ridge -nimisessä lähiössä noin 25 kilometrin päässä Chicagon keskustasta.


title: Hillary Clinton

text: Nuorena konservatiivisessa perheessä kasvatettu Rodham oli aktiivinen republikaani, ja hän muun muassa kampanjoi republikaanisen presidenttiehdokkaan Barry Goldwaterin puolesta vuonna 1964. Hänen poliittiset näkemyksensä kuitenkin muuttuivat kansalaisoikeusliikkeen ja Vietnamin sodan myötä. Rodham liittyi demokraattiseen puolueeseen vuonna 1968, ja on pysynyt puolueen jäsenenä siitä asti.


title: Hillary Clinton

text: Rodham valmistui Maine South High Schoolista vuonna 1965, ja jatkoi opintojaan Wellesley Collegessa, missä hän oli poliittisesti aktiivinen opiskelija. Hänet muun muassa valittiin oppilaitoksen nuorten republikaanien johtajaksi. Collegesta Rodham valmistui valtiotieteiden maisteriksi vuonna 1969. Seuraavaksi jatko-opinnot suuntautuivat Yalen yliopiston lakikouluun, missä hän tapasi vuonna 1971 myös lakia opiskelevan Bill Clintonin. Vuonna 1971 politiikasta kiinnostunut Rodham oli kesätyössä senaattori Walter Mondalen siirtotyöläisten ongelmia käsittelevässä komiteassa. Kesällä 1972 hän kampanjoi demokraattien presidenttiehdokaan George McGovernin puolesta. Rodham valmistui Yalesta suorittaen lakimiehen loppututkinnon, "Juris Doctorin" arvon vuonna 1973.


title: Hillary Clinton

text: Valmistuttuaan Rodham suoritti vielä vuoden lasten lääketiedettä koskevia jatko-opintoja Yale Child Study Centerissä. Samanaikaisesti hän työskenteli myös Children's Defense Fundin asianajajana Cambridgessa, Massachusettsissa sekä Carnegie Council on Childrenin konsulttina. Vuonna 1974 hän oli mukana myöhemmin presidentti Richard Nixonin eroon johtaneen Watergate-skandaalin tutkinnassa. Rodhamille ennustettiin tuolloin loistavaa poliittista uraa, joka kuitenkin joutui jäihin, kun hän muutti tulevan miehensä Bill Clintonin kanssa Arkansasiin sen sijaan, että olisi pysynyt Washingtonissa.


title: Hillary Clinton

text: Rodham sai opettajan viran Arkansasin yliopiston oikeustieteen laitokselta Fayettevillestä, jossa myös Bill Clinton opetti. Hillary Rodham ja Bill Clinton menivät naimisiin 11. lokakuuta 1975. Pariskunnan ainoa lapsi, tytär Chelsea, syntyi 27. helmikuuta 1980.


title: Hillary Clinton

text: Bill Clinton pyrki senaattiin vuonna 1974, muttei tullut valituksi. Hänet kuitenkin valittiin Arkansasin osavaltion oikeuskanslerin asemaan. Hillary puolestaan työskenteli Rose Law Firm -nimisessä lakiasiaintoimistossa patentti- ja tekijänoikeuslainsäädännon parissa. Vuonna 1978 Bill Clinton valittiin Arkansasin kuvernööriksi, mutta ei tullut uudelleenvalituksi vuonna 1980. Vuonna 1982 hänet valittiin uudelleen virkaan, ja hän jatkoi virassa voitettuaan vaalit myös vuosina 1984, 1986 ja 1990. Tällöin Hillary Clinton toimi Arkansasin ensimmäisenä naisena.


title: Hillary Clinton

text: Vuonna 1976 Clinton kampanjoi myöhemmin voitokkaan presidenttiehdokkaan Jimmy Carterin puolesta. Palkkiona kampanjatoiminnasta presidentti Carter nimitti Clintonin vuonna 1978 Legal Services Corporationin johtokuntaan. Vuonna 1983 Arkansasin ensimmäinen nainen Clinton nimitettiin osavaltion koulutuksen tasoa valvovan komitean johtoon. Virassa hän asetti osavaltion laajuiset standardit lukujärjestyksille ja luokkien ko'oille ja teki työtä hakevien opettajien kokeista pakollista. Vuosina 1982–1988 Clinton toimi American Bar Associationin sukupuolten tasa-arvoa käsittelevän komitean johdossa. Hän toimi myös useiden yritysten, kuten kuten TCBY:n ja Wal-Martin, johtokunnissa.


title: Hillary Clinton

text: Bill Clinton valittiin Yhdysvaltain presidentiksi vuonna 1992. Tällöin Hillary Clintonista tuli Yhdysvaltain ensimmäinen nainen, ja hän alkoi käyttää yhdistelmänimeä Hillary Rodham Clinton. Aktiivisen roolin presidenttikampanjassa ottanutta Hillarya on pidetty yhtenä sen onnistumiseen vaikuttaneista ratkaisevista tekijöistä. Ensimmäisenä naisena Clinton vieraili yhteensä 79:ssä maassa, mukaan lukien Intiassa ja Pakistanissa, joissa hän otti kantaa maiden tasa-arvotilanteen parantamiseksi.


title: Hillary Clinton

text: Miehensä presidenttikaudella Clinton muutti ensimmäisen naisen totuttua kuvaa osallistumalla aktiivisesti politiikkaan. Vuonna 1993 Bill Clinton nimitti hänet johtamaan kansallisen terveydenhuoltouudistuksen valmistelua. Uudistus oli kiistanalainen ja republikaanien vastustama. Suunnitelma hylättiin syyskuussa 1994. Epäonnistuneen uudistuksen uskotaan vaikuttaneen demokraattien suosion laskuun ja republikaanien menestykseen sekä senaatin että edustajainhuoneen vaaleissa, ja sen jälkimainingeissa Hillaryn näkyvyyttä lainsäädännöllisissä asioissa pienennettiin.


title: Hillary Clinton

text: Vuonna 1997 Clinton kehitti lasten sairausvakuutusohjelman, joka paransi lasten terveydenhuollon kansallista saatavuutta. Hän myös otti kantaa rokotusten ja naisten pakollisten rintasyöpätutkimusten puolesta, ja rahoitti eturauhassyöpä- ja astmatutkimusta.


title: Hillary Clinton

text: Samoihin aikoihin Clintonit osallistuivat myös kiistanalaisiin Whitewater-kiinteistöliiketoimiin, joissa käytetty pankki, Morgan Guaranty Savings and Loan, kaatui aiheuttaen liittovaltion hallitukselle 73 miljoonan dollarin tappiot. Whitewaterista tuli myöhemmin sekä itsenäisen että virallisen tutkinnan kohde.


title: Hillary Clinton

text: Vuonna 1998 Bill Clintonin ja Monica Lewinskyn seksisuhteen aiheuttama skandaali ravisteli Valkoista taloa. Skandaalin aikana Hillary tuki julkisesti miestään. Skandaali johti lopulta virkasyytteeseen Bill Clintonia vastaan ja viraltapanomenettelyyn. Menettely kuitenkin kaatui senaatissa.


title: Hillary Clinton

text: Bill Clintonin toisen presidenttikauden päätyttyä Hillary alkoi tutkimaan mahdollisuutta tulla valituksi Yhdysvaltain senaattiin. Hän asettui ehdolle paikkansa jättävän New Yorkin pitkäaikaisen senaattori Daniel Patrick Moynihanin seuraajaksi, ja 7. marraskuuta 2000 Clintonista tuli ensimmäinen Yhdysvaltain ensimmäinen nainen, joka oli valittu julkiseen virkaan. Clinton sai 55,3 % äänistä, kun hänen vastaehdokkaansa Rick Lazio sai 43,0 % äänistä.


title: Hillary Clinton

text: Senaattorina Clinton toimi yhteensä neljässä senaatin komiteassa. Komiteat olivat asevoimien komitea; ympäristön ja julkisen infrastruktuurin komitea; terveydenhuollon, koulutuksen ja työn komitea sekä erityinen työvoiman ikääntymistä käsittelevä komitea. Syyskuun 11. päivän terroritekojen jälkeen Clinton työskenteli kerätäkseen 21,4 miljardia dollaria iskujen jälkeisten tuhojen hoitoon. Senaattorina Clinton oli Afganistanin sodan voimakas puolustaja, ja vuonna 2002 Clinton äänesti presidentti George W. Bushin aloittaman Irakin sodan puolesta.


title: Hillary Clinton

text: Vuonna 2006 Clinton valittiin toiselle kaudelle Yhdysvaltain senaattiin. Hän sai 67,0 % äänistä ja vastustaja John Spencer 31,0%. Tällä kaudella hän muun muassa vieraili Afganistanissa ja Irakissa tervehtimässä Yhdysvaltain joukkoja, kannatti julkisesti veteraanien terveys- ja muiden palveluiden parantamista ja johti demokraattien ja republikaanien yhteistoimia syrjäisten alueiden tietoliikenneyhteyksien parantamiseksi. Clinton onnistui viemään senaatissa läpi työttömyysturvaa pidentäneen lakimuutoksen. Hän myös vastusti Bushin hallituksen verovähennyksiä.


title: Hillary Clinton

text: Vuonna 2003 Clinton julkaisi muistelmakirjansa "Tahtonainen" ("Living History"). Kirjaa myytiin maailmanlaajuisesti yli kolme miljoonaa kappaletta.


title: Hillary Clinton

text: Clinton ilmoitti 20. tammikuuta 2007 tutkivansa mahdollista ehdokkuutta vuoden 2008 presidentinvaaleissa. Kyselyissä Clinton oli demokraattien johtava ehdokas koko alkuvuoden 2007, ja hänen tärkeimmät vastustajansa olivat senaattorit Barack Obama ja John Edwards. Yhtenä kampanjan suurimpina heikkouksista pidettiin Clintonin aiempaa kannatus presidentti Bushin Irakin sodalle, jota Obama oli vastustanut alusta asti. Sekä Clinton että Obama saavuttivat ennätyksellisiä rahankeruutuloksia kampanjoiden alkuvaiheissa.


title: Hillary Clinton

text: Clinton johti kyselyissä suurinta osaa esivaalien varhaisista osavaltioista vielä syyskuussa 2007. Lokakuun lopussa tapahtuneen heikkona pidetyn väittelyesiintymisen ja Obaman kampanjan kerätessä voimaa Clinton kuitenkin menetti johtoasemansa joissakin osavaltioissa, ja varhaisesta esivaalikilpailusta tuli huomattavasti tiukempaa.


title: Hillary Clinton

text: Clinton sijoittui vasta kolmanneksi esivaalin ensimmäisessä osavaltiossa Iowassa jääden sekä Obaman että Edwardsin taakse. Seuraavan esivaalin hän kuitenkin voitti New Hampshiressä. Kolmannessa esivaalissa Etelä-Carolinassa Obama sai huomattavan voiton erityisesti osavaltion afroamerikkalaisen äänestäjäkunnan ansiosta. John Edwards luopui ehdokkuudestaan 30. tammikuuta 2008.


title: Hillary Clinton

text: Supertiistaina, jolloin yhteensä 26 osavaltiota ja muuta aluetta äänesti, Obama ja Clinton kohtasivat demokraattista puoluetta polarisoivassa kaksintaistelussa. Clinton voitti suurimmat osavaltiot, kuten Kalifornian, New Yorkin, New Jerseyn ja Massachusettsin. Obama kuitenkin voitti yhteensä enemmän osavaltioita. Äänimäärässä Clinton ja Obama olivat lähes tasoissa, mutta Obama sai puolelleen enemmän osavaltion valitsijamiehiä johtuen demokraattisen puolueen säännöistä, jotka suosivat pienempiä osavaltioita.


title: Hillary Clinton

text: Koska Clintonin presidenttikampanja oli laskenut supertiistaivoiton varaan, kampanja oli varautunut taloudellisesti ja logistisesti huonosti pitkittyneeseen kaksintaisteluun. Obama voitti seuraavat yksitoista osavaltiota putkeen, ja sai merkittävän valitsijamiesjohdon. 4. maaliskuuta 2008 Clinton kavensi johtoa voittamalla Ohion ja muita osavaltioita. Maaliskuusta kesäkuun alkuun Obama ja Clinton voittivat osavaltioita lähes vuorotellen Obaman säilyttäessä kuitenkin johtoasemansa.


title: Hillary Clinton

text: 3. kesäkuuta 2008 Obama oli kerännyt tarpeeksi valitsijamiehiä voittaakseen puolueen presidenttiehdokkuuden. Clinton päätti kampanjansa 7. kesäkuuta ja ilmoitti tukevansa Obamaa.


title: Hillary Clinton

text: Presidentti Barack Obama ilmoitti pian vaalivoittonsa jälkeen nimittävänsä Clintonin ulkoministeriksi. Clinton hyväksyi nimityksen, ja 21. tammikuuta 2009 hän astui virkaan Condoleezza Ricen seuraajana Yhdysvaltain 67. ulkoministerinä.


title: Hillary Clinton

text: Ulkoministerikautensa aikana Clinton pyrki painottamaan ihmisoikeuksia ja tasa-arvokysymyksiä Yhdysvaltain ulkopolitiikaan avainasioina. Hän oli myös Libyan sotilasintervention keskushahmoja vuonna 2011. Clintonista tuli yksi Yhdysvaltain eniten matkustaneista ulkoministereistä. Hän myös kannusti sosiaalisen median käyttöön valtion ulkopoliittisten kantojen tiedottamisessa.


title: Hillary Clinton

text: 11. syyskuuta 2012 Yhdysvaltain Bengasin-konsulaattiin Libyassa kohdistui isku, joka surmasi Libyan-suurlähettiläs Christopher Stevensin ja kolme muuta henkilöä. Clintonin johtama ulkoministeriö joutui tutkinnan kohteeksi, ja itsenäiset tutkijat julkaisivat raportin, jonka mukaan Bengasin isku johtui ”ulkoministeriön hallinnon systemaattisista epäonnistumisista”.


title: Hillary Clinton

text: 1. helmikuuta 2013 John Kerry seurasi Clintonia ulkoministerin virassa.


title: Hillary Clinton

text:
Maaliskuussa 2015 julkisuuteen tuli tieto, että Clinton oli käyttänyt ulkoministerinä ministeriön sääntöjen vastaisesti yksityistä sähköpostitunnusta ja palvelinta. Lokakuussa 2009 voimaan tulleen lain mukaan viranhaltijoiden lähettämiä viestejä piti säilyttää kyseisen ministeriön tai viraston hallussa.
Clinton luovutti yli 30 000 sähköpostia ulkoministeriölle lähes kaksi vuotta sen jälkeen kun hän jätti ulkoministerin tehtävät. Kuitenkin 32 000 sähköposteista oli tuhottu. Clintonin mukaan ne olivat henkilökohtaisia.
Sähköposteista 2 100 luokiteltiin salassa pidettäväksi tiedoksi. 65:n turvaluokitus oli "salainen", 22:n "erittäin salainen" ja loppujen "luottamuksellinen", vaikka Clinton itse aluksi väitti, että sähköpostit eivät sisältäneet salassa pidettävää tietoa. Tapaus oli FBI:n tutkinnan alla, mutta tutkinta keskeytettiin syksyllä 2016. CNN:n tietojen mukaan tutkinta perustui pääosin Venäjältä peräisin olleisiin tietoihin ja keskeinen tieto oli peräisin Venäjän tuottama valeuutinen, mutta asiaa ei voitu kertoa, jottei tietolähdettä ja menetelmiä olisi vaarannettu. Tapaus vaikutti negatiivisesti Clintonin vuoden 2016 vaalikampanjaan.


title: Hillary Clinton

text: Clinton oli ehdokkaana Yhdysvaltain vuoden 2016 presidentinvaaleissa. Hän voitti kesäkuun 7. päivänä 2016 puolueensa presidenttiehdokkuuden saatuaan taakseen vaaditut 2 383 valitsijamiestä ja näin kohtasi vaaleissa republikaaniehdokas Donald Trumpin.


title: Hillary Clinton

text: 26. heinäkuuta 2016 demokraattien puoluekokouksessa Clintonin presidenttiehdokkuus varmistui. Hän oli Yhdysvaltojen ensimmäinen pääpuolueen naispresidenttiehdokas.


title: Hillary Clinton

text:
Demokraattisen puolueen Democratic National Committeen (DNC) tietoverkosta vietiin 27 000 viestiä ja asiakirjaa, jotka Wikileaks julkisti demokraattien ehdokasvalintakokouksen alla 22. heinäkuuta 2016.
Sähköposteista selvisi, että Demokraattisen puolueen johto toimi toista presidenttiehdokasta Bernie Sandersia vastaan ja pönkitti Clintonin ehdokkuutta toimien näin omia sääntöjään vastaan.
Jo aiemmin Politico oli paljastanut, että puolueen alueelliseen toimintaan kerätyt varat oli siirretty pääasiassa DNC:lle ja Clintonin presidentinvaalikampanjaan.
Demokraattisen puolueen puhemies Debbie Wasserman Schultz joutui eroamaan, samoin puolueen toimitusjohtaja Amy Dacey, talouspäällikkö Brad Marshall ja viestintäjohtaja Luis Miranda. Tietomurrosta on epäilty Venäjää. Todisteita Venäjän osallisuudesta ei kuitenkaan ole esitetty.


title: Hillary Clinton

text: Heinäkuussa 2016 Clinton valitsi varapresidenttiehdokkaakseen senaattori Tim Kainen.


title: Hillary Clinton

text:
Ennakkoarvioiden mukaan Clintonia kannattivat erityisesti naiset, nuoret, koulutetut ja etnisiin vähemmistöihin kuuluvat.
Vaalien jälkeisten ovensuukyselyiden tuloksissa Clinton oli kerännyt 88 % Yhdysvaltain mustien äänistä ja 65 % latinalaisamerikkalaisten äänestä — ja hävisi valkoisten äänet.
Ainoa valkoisten ryhmä jossa Clinton sai enemmistön olivat valkoiset yliopistotutkinnon suorittaneet naiset. Näistä 51 % kannatti Clintonia ja 45 % Trumpia.


title: Hillary Clinton

text:
Presidentti Barack Obama ja hänen puolisonsa Michelle Obama kannattivat Clintonia.
Obama kiersi kampanjoimassa Clintonin puolesta. Istuvan presidentin kampanjointi presidenttiehdokkaan puolesta oli ennennäkemätöntä USA:n historiassa.


title: Hillary Clinton

text: Viihdeteollisuuden merkkihenkilöistä Clintonia tukivat muun muassa Madonna, J. J. Abrams, Christina Aguilera, Drew Barrymore, Cher, George Clooney, Bryan Cranston, Ellen DeGeneres, Robert De Niro, Lena Dunham, Jamie Foxx, Lady Gaga, Salma Hayek, Scarlett Johansson, Elton John, Kim Kardashian, Beyoncé Knowles, Samuel L. Jackson, John Legend, Eva Longoria, Demi Lovato, Ricky Martin, Julianne Moore, Jim Parsons, Katy Perry, Kate McKinnon, Shonda Rhimes, Amy Schumer, Sarah Silverman, Steven Spielberg, Meryl Streep, Kerry Washington, Reese Witherspoon, Kate Walsh, Oprah Winfrey, Stevie Wonder ja Pharrell Williams.


title: Hillary Clinton

text:
Clintonin tappio Donald Trumpille varmistui jo vaali-iltana, kun Trump sai kokoon voittoon vaaditut 270 valitsijamiestä.
Clinton ei pitänyt tappiopuhetta enää vaali-iltana vaan seuraavana päivänä.
Clinton häviö aiheutti useissa USA:n kaupungeissa mellakoinniksi yltyneitä mielenosoituksia.
Clinton sai häviöstään huolimatta enemmän ääniä.
Tämä on viides kerta Yhdysvalloissa kun presidentinvaalit hävinnyt sai enemmän ääniä.


title: Hillary Clinton

text: Verrattuna Obamaan Clinton menetti etenkin afroamerikkalaisten, latinoiden, nuorten sekä ei-koulutettujen valkoisten ääniä, hieman myös naisten ääniä. Clinton sai 6 miljoonaa ääntä vähemmän kuin Obama, Trump 1,5 miljoonaa ääntä vähemmän kuin Mitt Romney. Sukupuolen merkitys arvioitiin vähäiseksi.


title: Hillary Clinton

text: Clinton antoi ensimmäisen haastattelunsa 10 kuukautta vaalien jälkeen. Hän ei nähnyt ongelmia omassa kampanjassaan, vaan syytti häviöstään seksismiä ja naisvihaa sekä Venäjän hakkerointia ja FBI:n johtaja James Comeyn aloittamaa tutkintaa Clintonin sähköposteista.


title: Viesti- ja sähkötekninen koulu

text: Viesti- ja Sähkötekninen Koulu (VSK) oli Riihimäen varuskunnassa sijaitseva, Viestirykmentin alainen Suomen puolustusvoimien kaikkien puolustushaarojen ja aselajien sekä rajavartiolaitoksen palkattua henkilökuntaa kouluttava oppilaitos. Koulu perustettiin vuonna 2003, jolloin lakkautettujen Viestikoulun ja Sähköteknillisen Koulun toiminnot siirrettiin sille.


title: Viesti- ja sähkötekninen koulu

text: Koulun päätehtävät ovat puolustusvoimien viestialan, elektroniikka-alan sekä johtamisjärjestelmäalan koulutus ja tutkimus. Koulun korkeakouluosastolla annetaan upseerin opintoihin kuuluvaa peruskoulutusta sekä upseerien täydennyskoulutusta, kurssiosastolla puolestaan erikoisupseerien, opistoupseerien, sotilasammattihenkilöstön ja siviilihenkilöstön täydennyskoulutusta.


title: Viesti- ja sähkötekninen koulu

text: Aiemmin yksikkö järjesti teknisiä aliupseerikursseja varusmiehille, mutta ne on nyttemmin siirretty Etelä-Suomen Viestipataljoonan alaiseen Aliupseerikouluun.


title: Viesti- ja sähkötekninen koulu

text: Viesti- ja Sähköteknisen koulun nimi muuttui 1. kesäkuuta 2009 Viestikouluksi.


title: Auto-onnettomuus

text: Auto-onnettomuus eli kolari on törmäys, jossa osallisina on auto sekä mitä tahansa, joka aiheuttaa vahinkoa autolle: muut ajoneuvot, puhelinpylväät, rakennukset ja puut. Joskus auto-onnettomuudella viitataan myös onnettomuuteen, jossa auto osuu ihmiseen tai eläimeen. Auto-onnettomuuksien seurauksena noin 1,2 miljoonaa ihmistä kuolee ja noin 50 miljoonaa loukkaantuu joka vuosi maailmanlaajuisesti.


title: Auto-onnettomuus

text: Liikenneonnettomuudet vaativat Kiinassa vuonna 2006 89 455 ihmishenkeä. Liikennekuolemien lukumäärä laski edellisestä vuodesta hieman yli 9 % ja näin päästiin ensimmäisen kerran alle 90 000 sitten vuoden 2000. Kiinassa tapahtui vuonna 2006 yhteensä 378 781 liikenneonnettomuutta.


title: Vapaa Ranska

text: Vapaa Ranska () oli vuosina 1940−1944 toiminut ranskalainen aseellinen vastarintaliike, joka jatkoi sotaa Ison-Britannian rinnalla Saksaa vastaan sen jälkeen, kun Ranskan hallitus eli Vichyn Ranska oli tehnyt aselevon Saksan kanssa. Vastarintaliikkeen armeijan nimi oli "Vapaan Ranskan armeija" (, FFL).


title: Vapaa Ranska

text: Vapaa Ranska piti itseään pakolaishallituksena. Myöhemmin Vapaata Ranskaa on ryhdytty pitämään Vichyn hallituksen sijasta Ranskan laillisena hallituksena.


title: Vapaa Ranska

text: Vapaa Ranska syntyi, kun Isoon-Britanniaan paenneet ranskalaiset eivät kunnioittaneet Ranskan ja Saksan hallitusten solmimaa aselepoa. Ranskalainen kenraali Charles de Gaulle perusti Vapaan Ranskan Lontoossa 18. kesäkuuta 1940.


title: Vapaa Ranska

text: Kenraali Charles de Gaulle oli Ranskan hallituksen jäsen ja osa pienestä ryhmästä, joka vastusti antautumista Saksalle ja Italialle. Ranskan pääministeri Paul Reynaud lähetti de Gaullen Lontooseen neuvottelemaan Ranskan liittoutumisesta Ison-Britannian kanssa, minkä vuoksi de Gaulle oli Lontoossa Ranskan luhistuessa.


title: Vapaa Ranska

text: 16. kesäkuuta 1940 uusi pääministeri Philippe Pétain aloitti neuvottelut akselivaltojen kanssa. De Gaulle puhui 18. kesäkuuta BBC:n radiolähetyksessä ranskalaisille ja kehotti puheessaan () sotilaita, merenkulkijoita ja lentäjiä jatkamaan taistelua. 22. kesäkuuta Pétain allekirjoitti kuitenkin antautumisilmoituksen ja Ranskan hallitus vetäytyi Vichyyn.


title: Vapaa Ranska

text: Vichyn hallitus tuomitsi de Gaullen poissa olevana maanpetoksesta kuolemaan. Hän taas piti itseään viimeisenä ja ainoana laillisen Reynaudin hallituksen jäsenenä.


title: Vapaa Ranska

text: Vapaan Ranskan armeijaan (, FFL) liittyi 7 000 sotilasta heinäkuun 1940 loppuun mennessä. Sen laivastolla oli 50 laivaa ja 3 700 sotilasta, jotka toimivat Ison-Britannian Kuninkaallisen laivaston alaisuudessa. Syksyllä Ranskan siirtomaat Kamerun ja Ranskan Päiväntasaajan Afrikkaan kuuluneet Tšad, Keski-Kongo ja Oubangui-Chari liittyivät Vapaaseen Ranskaan. Sen myötä armeijaan tuli suuri määrä afrikkalaisia sotilaita. Uusi-Kaledonia, Ranskan Polynesia, Saint-Pierre ja Miquelon sekä Uudet-Hebridit liittyivät myöhemmin. Ranskan Indokiina jäi Vichyn haltuun, koska Japani oli vallannut sen. Guadeloupe, Martinique ja Ranskan Guayana liittyivät Vapaaseen Ranskaan vuonna 1943.


title: Vapaa Ranska

text: De Gaulle perusti syyskuussa 1941 "Comité National Français" (CNF) -nimisen hallituksen ja Yhdysvallat teki sen kanssa Lend–Lease-sopimuksen 24. marraskuuta.


title: Vapaa Ranska

text: Vapaan Ranskan armeija soti Vichyn Ranskaa, Saksaa ja Italiaa vastaan Pohjois-Afrikassa. Kenraali Marie-Pierre Kœnig soti Saksaa vastaan Bir Hakeimissa Libyassa kesäkuussa 1942 ja eversti Philippe Leclerc johti 16 500 hengen siirtomaajoukot Tšadista italialaisia vastaan. Operaatio Soihdun aikana suuri osa Vichyn joukoista antautui välittömästi ja liittyi Vapaan Ranskan puolelle. Kenraali Henri Giraud pakeni ja loikkasi Vapaan Ranskan puolelle.


title: Vapaa Ranska

text: Marraskuussa 1942 Saksa valtasi Vichyn hallitseman alueen. Vichyn 60 000 hengen Afrikan armeija siirtyi Vapaan Ranskan puolelle muodostaen Ranskan 19. armeijakunnan. Vapaan Ranskan joukot sotivat Etiopiassa ja Eritreassa italialaisia vastaan ja Syyriassa ja Libanonissa Vichyn joukkoja vastaan.


title: Vapaa Ranska

text: Marraskuussa 1943 Vapaan Ranskan joukoilla oli tarpeeksi yhdysvaltalaista kalustoa varustamaan kahdeksan divisioonaa.


title: Vapaa Ranska

text: Vapaan Ranskan ilmavoimat soti monilla rintamilla: Isossa-Britanniassa, Pohjois-Afrikassa ja itärintamalla (Normandie-Niemen).


title: Vapaa Ranska

text: Ranskan vastarintaliikkeen kerätessä voimia de Gaulle suunnitteli sen yhdistämistä Vapaan Ranskan alaisuuteen. Hän lähetti Jean Moulinin Ranskaan neuvottelemaan kahdeksan vastarintaliikkeen kanssa. Tässä yhteydessä Vapaan Ranskan joukot saivat uuden nimen "Forces Françaises Combattantes".


title: Vapaa Ranska

text: Italiassa soti 1943 ranskalaista ja Normandian maihinnousun aikoihin kesällä 1944 joukkoja oli 400 000. Kenraali Leclercin 2. panssaridivisioona nousi maihin Normandiassa ja aloitti etenemisen kohti Pariisia. Vapaan Ranskan 1. armeija nousi maihin Etelä-Ranskassa kenraali Jean de Lattre de Tassignyn komennossa. Pariisin noustessa kapinaan, Leclercin panssaridivisioona saapui sinne 25. elokuuta 1944.


title: Vapaa Ranska

text: Syyskuussa 1944 Vapaalla Ranskalla oli 560 000 aseistautunutta sotilasta ja vuoden lopussa miljoona. Toukokuussa 1945 joukkoihin kuului seitsemän jalkaväkidivisioonaa ja kolme panssaridivisioonaa.


title: Didier Zokora

text: Didier Zokora (s. 14. joulukuuta 1980 Abidjan, Norsunluurannikko) on norsunluurannikkolainen jalkapalloilija, pelipaikaltaan keskikenttäpelaaja. Hän on eniten maaotteluita (123) pelannut norsunluurannikkolainen.


title: Didier Zokora

text: Zokora on edustanut muun muassa ASEC Mimosasia, Genkiä, Saint-Étienneä, Tottenham Hotspuria, Sevillaa ja Trabzonsporia.


title: Didier Zokora

text: 8. heinäkuuta 2009 espanjalainen Sevilla ilmoitti tehneensä Tottenham Hotspurin keskikenttäpelaaja Didier Zokoran kanssa neljän vuoden mittaisen sopimuksen. Sopimus sisälsi sopimuksestavapautumisoption 30 miljoonalla eurolla.


title: Didier Zokora

text: Zokora pelasi Norsunluurannikon maajoukkueessa 123 ottelua ja teki yhden maalin. Hän kuului Norsunluurannikon joukkueeseen muun muassa vuoden 2006 MM-kisoissa, joissa joukkue jäi alkulohkoihin.


title: Kvanttifluktuaatio

text: Kvanttifluktuaatio eli tyhjiöenergia on hiukkasten syntymistä tyhjiössä. Vuonna 1927 fyysikko Werner Heisenberg kehitti epätarkkuusperiaatteen, jonka mukaan hiukkasen liikettä ja sijaintia ei voida mitata äärettömän tarkasti samanaikaisesti. Myöhemmin on todettu, että periaatetta voidaan soveltaa myös aikaan ja energiaan. Siten voi olla mahdollista, että tyhjä tila sisältää energiaa jossain muodossa.


title: Kvanttifluktuaatio

text:
Vuonna 1948 hollantilainen fyysikko Hendrik Casimir esitti, kuinka tyhjiöenergian olemassaolo voidaan todistaa kokeellisesti. Kului kuitenkin 50 vuotta, ennen kuin koe kyettiin suorittamaan. Yhdysvaltalainen fyysikko Steven Lamoreaux onnistui tyhjiössä tekemillään kokeilla määrittämään tyhjyyden paineen kahden lähekkäin olevan metallilevyn avulla. Lamoreaux todisti myös, että tyhjiöenergian aiheuttama voima oli suuruudeltaan yksi miljardisosa newtonia.
Uusimmat tähtitieteelliset havainnot viittaavat siihen, että tyhjiöenergia toimii painovoimaa vastustavana voimana kosmisilla etäisyyksillä, eli koko maailmankaikkeudessa. On myös esitetty, että maailmankaikkeus on voinut syntyä tilapäisestä kvanttifluktuaatiosta syntyneen korkeamman energiatilan seurauksena.


title: Märkäviira

text: Märkäviira on enimmäkseen polyesterilangoista ja jossain määrin polyamidilangoista kudottu verkkomainen kangas, jolle paperikoneessa, kartonkikoneessa tai selluloosankuivainkoneessa sen perälaatikosta ruiskutetaan paperimassaa paperiradan muodostumista ja paperin kuivaamista varten. Märkäviiran ohuiden reikien läpi valuu veden lisäksi myös osa paperiksi tarkoitetuista paperikuiduista perälaatikkoon takaisin uudelleen muun massan mukana märkäviiralle ruiskutettavaksi. Märkäviiran kykyä pidättää kartonki-, paperi- tai selluloosamassaa, kutsutaan retentioksi. On taloudellisesti edullista, että märkäviira pidättää mahdollisimman suuren osan sen pinnalle ruiskutetusta massasta. Liiallinen pidättäminen voi lisätä paperin pienimittakaavaista neliömassan vaihtelua eli formaatiota.


title: Märkäviira

text: Märkäviiran tai märkäviirojen jälkeen paperi, kartonki tai selluloosa kulkee viiraosalta märkäpäästä puristinosalle, missä telojen välissä märkäpään lopussa kuiva-ainepitoisuudeltaan noin 20-prosenttinen paperi, kartonki tai selluloosa kuivuu lisää kuiva-ainepitoisuudeltaan noin 55-prosenttiseksi, minkä jälkeen paperirata jatkaa kuivatusosalle, missä sen kuiva-ainepitoisuus nousee yli 90 prosenttiin.


title: Märkäviira

text: Perälaatikon ja viiraosan muodostaman kartonki-, paperi- tai selluloosankuivauskoneen märkäpään jälkeen paperi ei varsinaisesti enää muodostu, vaan ainoastaan kuivaa. Puristinosan ja kuivatusosan muodostamassa kuivassa päässä voidaan paperiin lisätä tärkkelystä tai muita aineita liimapuristimella, mikä sijaitsee kuivatusosan kuivatusryhmien välissä kuivatusosan loppupäässä. Viimeisten kuivatusryhmien tehtävänä on poistaa se lisäkosteus, minkä liimapuristimessa pitkälle kuivaneeseen paperirataan muodostuu.


title: Märkäviira

text: Nimitys märkäviira johtuu siitä, että aikaisemmin viirat oli tehty metallista ja siitä, että paperi- tai kartonkikoneessa tai selluloosankuivauskoneessa on myös kuivatusosalla viiroja, kuivatusviiroja. Mikäli käytetään käsitettä viira eikä yleensä ole sekaannuksen vaaraa, tarkoitetaan märkäviiraa.


title: Märkäviira

text: Märkäviiran avoimuus mitataan kuutioina ilmaa neliömetrille sekunnissa. Mitä läpäisevämpi viira on, sitä avoimempi se on.


title: Märkäviira

text: Paperinteossa on ryhdytty käyttämään hinnan vuoksi kaoliinia. Kaoliini kuluttaa polyesteriä enemmän kuin niin ikään täyteaineena käytetty kalsiumkarbonaatti, minkä vuoksi on pyritty myös märkäviiran mekaanista kestävyyttä parantamaan. Tämä on tehty lisäämällä paperiradan kulkusuunnan mukaisiin eli konesuuntaisiin lankoihin polyamidisia lankoja, joita saattaa olla joka toinen. Kovin runsaasti polyamidilankoja ei märkäviiraan voi lisätä, koska se tekee märkäviirasta epästabiilimman. Märkäviiran kulumista voidaan testata näytepaloista erilaisilla täyteaineyhdistelmillä laboratorio-oloissa. Samoin paperikoneen märkäosalla voidaan tehdä erilaisia kuitujen pidättämiskykyyn, retentioon liittyviä kokeilta.


title: Märkäviira

text: Suomessa märkäviiroja valmistaa Valmet technologies-tulosyksikön Juankosken tehdas.


title: Nollapiste-energia

text: Nollapiste-energia () on kvanttimekaanisen systeemin pienin mahdollinen energia, jonka Heisenbergin epätarkkuusperiaate sallii, ja siten systeemin perustilan energia. Ajatuksen nollapiste-energiasta esittivät ensimmäisenä Albert Einstein ja Otto Stern vuonna 1913. Kvanttikenttäteoriassa nollapiste-energia on sama kuin tyhjiöenergia.


title: Nollapiste-energia

text: "Nollapiste" viittaa kvanttimekaanisen harmonisen värähtelijään, joka on klassisen harmonisen värähtelijän, esimerkiksi ideaalisen jousen, laajennus kvanttimekaniikkaan. Värähtelijää voi verrata jouseen, jonka päässä on paino. Klassinen värähtelijä voi olla täysin pysähdyksissä, jolloin paino ei liiku, jolloin sekä sen liikemäärä että paikka tunnetaan täsmälleen ilman epätarkkuutta. Nollapiste-energia syntyy, kun sovelletaan Heisenbergin epätarkkuusperiaatetta lähes pysähdyksissä olevaan painoon. Siitä, että painon paikka on tunnettu suurella tarkkuudella, seuraa välittömästi, että painon liikemäärän epätarkkuus on suhteessa yhtä suuri. Niinpä on todennäköistä, että painolla on nollasta poikkeava nopeus ja liike-energia, eli nollapiste-energia.


title: Nollapiste-energia

text: Kaikilla värähtelijöillä on nollapiste-energia, eikä mitään systeemiä ole mahdollista saattaa nollapiste-energiaa matalamman energian tilaan. Nollapiste-energian olemassaolo ei vaadi, että värähtelijä olisi massallinen paino; niinpä jopa tyhjällä avaruudella on tyhjiöenergia. Nollapiste-energiaa ei voi poistaa systeemistä, koska sitä vastaava energiatila on alin mahdollinen.


title: Nollapiste-energia

text: Vuonna 1900 Max Planck johti kaavan yksittäisen värähtelevän atomin energialle:


title: Nollapiste-energia

text: Nollapiste-energian esittivät ensimmäisinä käytännössä Albert Einstein ja Otto Stern vuonna 1913. Kokeellisesti mitatun vetykaasun lämpökapasiteetin havaittiin sopivan malliin, jossa oletetaan värähtelyenergian koostuvan Planckin aiemmin laskemasta energiasta ja minimienergiasta:


title: Nollapiste-energia

text: Vaikka systeemi olisikin absoluuttisessa nollapisteessä, molekyylillä olisi edelleen energia, suuruudeltaan ½hυ.


title: Nollapiste-energia

text: Einsteinin ja Sternin alkuperäisen havainnon, vedyn lämpökapasiteetin lisäksi nollapiste-energia havaitaan esimerkiksi:


title: Puristinhuopa

text: Puristinhuopa on nykyään polyesteri- tai polyamidilangoista kudottu kangas, mihin on neulattu polyesterinukkaa keinokuituisen huovan valmistamiseksi. Puristinhuovan tarkoituksena on paperikoneen tai kartonkikoneen tai selluloosankuivauskoneen puristinosalla puristamalla kuivattaa paperirataa siten, että kuiva-ainepitoisuus lisääntyy noin 20 %:sta 55 %:iin puristinosalla ennen kuin paperirata kulkee kuivatusosalle.


title: Puristinhuopa

text: Kymmenistä pohjakangastyypeistä saadaan eri paksuisilla hahtuvaneulauksilla ja erikarkeuksisilla hahtuvilla ominaisuuksiltaan tuhansia erilaisia puristinhuopia.


title: Puristinhuopa

text: Neulauksiltaan ja pohjakankailtaan keveimpiä puristinhuopia käytetään puristinosan ensimmäisissä puristimissa, missä vielä melko kostea paperirata ei kestä kovin suurta puristusta. Puristuksen voimakkuutta arvioidaan viivapaineena, yleensä kN/m:lle.


title: Puristinhuopa

text: Aikaisemmin puristinhuovat olivat huopautettua villaa.


title: Puristinhuopa

text: Suomessa puristinhuopia valmistavat Tamfeltin Paper Machine Clothing -tulosyksikön Tampereen tehdas ja yhdysvaltalaiset Albany:n suomalainen tytäryhtiö Albany Fennofelt Järvenpäässä ruotsalaisista pohjakankaista neulaamalla ja jälkikäsittelemällä.


title: Kuivatusviira

text: Kuivatusviira on paperikoneen, kartonkikoneen tai selluloosankuivauskoneen kuivatusosalla kuumien höyryllä lämmitettyjen terässylintereiden välissä kulkeva polyesteristä kudottu verkkomainen luja kangas, minkä tarkoituksena on kuljettaa paperirata ylhäällä ja alhaalla olevien kuumien sylintereiden ylitse ja alitse kummankin puolen kuivattamiseksi. Koska sanalla "viira" tarkoitetaan märkäviiraa, puhutaan erikseen kuivatusviirasta sekaannuksen välttämiseksi.


title: Kuivatusviira

text: Kuivatusviiroja Suomessa valmistaa Tamfeltin Tampereen tehdas ja yhdysvaltalaisen Albanyn Järvenpään tehdas.


title: Siirtoväki

text: Siirtoväki tarkoittaa Suomen Neuvostoliitolle toisen maailmansodan seurauksena luovuttamilta alueilta eli talvisodan jälkeen luovutetusta Karjalasta, Kuusamon ja Sallan silloisista itäosista ja Petsamon Kalastajasaarennon luoteisosasta, jatkosodan jälkeen samoilta alueilta sekä koko Petsamosta ja Porkkalan vuokra-alueelta, vuonna 1947 Jäniskosken–Niskakosken alueelta evakuoituja henkilöitä, evakkoja, jotka viimeistään jatkosodan päätyttyä oli ryhdyttävä asuttamaan pysyvästi Suomen uuden rajan sisäpuolelle. Evakoista suurin osa oli karjalaisia. Siirtoväkeä oli noin 420 000 henkeä eli 11 prosenttia Suomen silloisesta väkiluvusta.


title: Siirtoväki

text: Suomen siirtoväki on maailman miljoonien karkotettujen, pakolaisten jne. joukossa siinä mielessä erityisasemassa, että se on koko ajan säilyttänyt täydet kansalaisoikeutensa ja sen hyväksi on harjoitettu aktiivista siirtoväkipolitiikkaa. Siirtoväkeä varten tehdyt erityisjärjestelyt koskivat ensisijaisesti maataloussiirtoväkeä, vaikkakin myös muille siirtoväkeen kuuluville myönnettiin etuuksia asunnon hankkimisessa ja toisaalta kaikki luovutetuilla alueilla siihen asti asuneet Suomen kansalaiset olivat velvollisia kuulumaan siirtoväkeen ja siten muuttamaan Suomen jäljelle jääneelle alueelle, koska heidän evakuointinsa kuten evakuoinnit yleensäkin oli pakkotoimi. Siirtoväkijärjestelyissä otettiin pääperiaatteeksi, että muut suomalaiset luovuttavat osan omaisuudestaan siirtoväen asuttamista varten. Vuosien 1942 ja 1945 omaisuudenluovutuslaeilla ei saatu riittävää tuottoa, joten päädyttiin hankkimaan varoja verotuksella. Vuoden 1940 korvauslaki jäi panematta toimeen ja vuoden 1942 niin sanottu ensimmäinen korvauslaki rakentui sen toivon varaan, että Suomi saisi luovutetut alueet pysyvästi takaisin, joten vuonna 1945 säädettiin toinen korvauslaki.


title: Siirtoväki

text: Suhtautuminen karjalaiseen siirtoväkeen muualla Suomessa oli aihetta tutkineen filosofian tohtori Heli Kanasen mukaan karumpaa kuin jälkeenpäin on yleisesti haluttu muistaa. Sotien aikana tuli täytenä yllätyksenä, että paikkakunnalle ilmestyi äkkiä suurin joukoin vierasta murretta tai kokonaan outoa kieltä, karjalaa, puhuvaa väkeä, jolla oli oudot tavat ja joka sotki paikkakunnan totuttua järjestystä. Pika-asutus- ja maanhankintalakien nojalla siirtoväelle otettiin maata elämiseen, minkä jotkut maata luovuttamaan joutuneet kokivat ”varastamiseksi”. Torjuva suhtautuminen johtui uusien tulijoiden vieroksumisen ohella myös siitä, että myös sodan tuhoilta säästyneillä alueilla oli kaikesta pulaa eikä omasta vähästä oltu halukkaita luovuttamaan muille. Täysin luterilaisilla alueilla suhtauduttiin erityisen kylmästi ortodokseihin. Erityisen vaikeaa sopeutuminen näyttää olleen Vaasan läänissä, josta muutti vuoteen 1949 mennessä pois lähes 80 000 karjalaista. Vuosien kuluessa siirtoväen ja alkuperäisväestön suhteet kuitenkin paranivat ja alkuvaiheen epäluuloinen ilmapiiri jopa haluttiin unohtaa puolin ja toisin.


title: Siirtoväki

text: Siirtotilalla eli "maanhankintatilalla" tai asutustilalla tarkoitetaan siirtoväelle luovutetuilla alueilla menetettyjen tilojen korvaukseksi maanhankintalailla pakkolunastetuista maista muodostettuja tiloja. Jonkin verran asutustiloiksi nimitettyjä tiloja Suomessa oli myös jo ennen siirtoväen asuttamista tuloksena muusta asutustoiminnasta. Siirtoväen asutustilat pyrittiin muodostamaan niin, että mahdollisimman harva maanluovuttaja joutuisi luovuttamaan itselleen ja perheelleen tärkeitä tilan osia, joten asutustiloihin otettiin paljon maata muun muassa rappiotiloista ja tiloista, joiden omistaja ei saanut pääasiallista toimeentuloaan maataloudesta. Vuonna 1940 säädettiin maataloussiirtoväen asuttamiseksi siirtoväen pika-asutuslaki ja vuonna 1945 maanhankintalaki. Suomen jäljelle jääneiden alueiden suurten maanomistajien oli luovutettava maitaan maataloussiirtoväelle. Saman kunnan maataloussiirtoväki pyrittiin sijoittamaan samalle alueelle. Kokonaisuudessaan siirtoväkeä oli noin 420 000 henkeä eli 11 % Suomen silloisesta väkiluvusta.


title: Siirtoväki

text: J. K. Paasikiven vaatimuksesta määrättiin, että maataloussiirtoväen sijoituksella ei saanut muuttaa kuntien kielisuhteita. Koska ruotsinkielistä maataloussiirtoväkeä oli vähän, tämä merkitsi sitä, että ruotsinkielisiin kuntiin ei maataloussiirtoväkeä määrätty juuri lainkaan ja kaksikielisiinkin kuntiin vähemmän kuin suomenkielisiin kuntiin. Paasikivi perusteli tätä hyvien suhteiden säilyttämisellä Ruotsiin. Sen sijaan ruotsinkieliset kunnat, jotka eivät halunneet alueelleen siirtoväkeä, ostivat maata suomenkielisiltä alueilta ja luovuttivat sen siirtoväen asuttamiseen.


title: Siirtoväki

text: Porkkalanniemestä ja Upinniemestä sekä lähialueilta vuonna 1944 siirtymään joutunut väestö sai mahdollisuuden palata koteihinsa vuonna 1956, kun Neuvostoliitto luopui ennenaikaisesti hallintavallastaan Porkkalan vuokra-alueeseen, mutta läheskään kaikki näiltä alueilta evakkoon lähteneet eivät tätä oikeuttaan käyttäneet.


title: Siirtoväki

text: Yleisen käsityksen mukaan siirtoväen asuttaminen onnistui Suomessa hyvin. Missään muualla maailmassa ei sodan vuoksi menetetyiltä alueilta siirtynyttä väestöä pystytty sijoittamaan uusille asuinsijoille yhtä nopeasti kuin Suomessa. Asutustoiminnan onnistuminen vahvisti uskoa tulevaisuuteen ja se lujitti myös yhteiskuntarauhaa, koska sen tarkoituksena oli osittain kommunismin torjunta ”vaaran vuosina”. Myös maanhankintalain toimeenpano onnistui, koska sen nojalla tehdyistä kaupoista ja lunastuksista tehtiin vain vähän valituksia. Asutustoiminnan varjopuolet paljastuivat 1960-luvulla, jolloin osoittautui, että lukuisat pientilat eivät maatalous- ja metsätöiden koneellistuessa olleet enää elinkelpoisia. Tästä seurasi voimakas maaltamuutto ja siirtolaisuus Ruotsiin.


title: Sonoluminesenssi

text:
Sonoluminesenssi on ilmiö, jossa ultraäänen aiheuttamat kavitaatiokuplat lähettävät valoa luhistuessaan. Valo syntyy, kun ultraäänen aiheuttaman kavitaatiokuplan luhistuessa, nousee pienen alueen paikallinen lämpötilan tuhansiin asteisiin.
On myös ehdotettu että valon syntyminen johtuisi kuplan epäsymmetrisestä luhistumisesta, jossa kuplan sisäinen vesisuihku
törmäisi viisinkertaisella äänennopeudella kuplan laitaan.
Sonoluminesenssi on havaittu vedessä ja asetonissa.
Sonoluminesenssin mekanismia ei täysin tunneta.


title: Sonoluminesenssi

text:
Ilmiö havaittiin ensimmäisen kerran jo 1934 Kölnin yliopistossa tehdyissä kokeissa. Joidenkin tutkijoiden mukaan valo saattaa syntyä kuplassa olevassa tyhjiössä samaan tapaan kuin Hawkingin säteily.
Kvanttimekaniikan mukaan tyhjiö sisältää virtuaalisia hiukkasia, ja erään teorian mukaan nopeasti liikkuva rajapinta ilman ja veden välillä voi muuntaa virtuaalifotoneja fotoneiksi. Tämä on verrattavissa Casimirin ilmiöön.


title: Klaw

text: Klaw (esiintynyt Suomessa myös nimellä Klang) on Marvel-kustantamon luoma superroisto, jonka ensiesiintyminen tapahtui amerikkalaisen "Fantastic Four" -lehden numerossa 53 (1966). Hahmon loivat Stan Lee ja Jack Kirby.


title: Klaw

text: Klaw esiintyi ensimmäisen kerran Suomessa Ihmesarjan numerossa 4 (1967), silloin nimellä Klang.


title: Klaw

text: Ulysses Klaue oli Paroni Struckerin alaisuudessa työskennelleen eversti Firtz Klauen poika. Eversti lähetettiin Wakandaan selvittämään sen salaisuudet. Toisen maailmansodan jälkeen hän muutti takaisin Belgiaan, minkä jälkeen hän englantilaisti nimensä "Klawiksi" ja kertoi pojalleen tarinoita Wakandasta.


title: Klaw

text: Ulysses Klaw itse oli tiedemies, joka tutki äänen vaikutusta ympäristöön. Tarkempaan tutkintaan hän olisi tarvinnut vibranium-nimistä ainetta, jota löytyi Afrikasta, Wakandasta. Klaw puhui Wakandan johtajan T’Chakan (Mustan Pantterin isä) kanssa vibraniumin myymisestä Klawille. T’Chaka ei kuitenkaan suostunut ja Klaw lähti pois Afrikasta.


title: Klaw

text: Klaw hyökkäsi kuitenkin Wakandaan apuriensa kanssa ja seuranneessa taistelussa T’Chaka sai surmansa. T’Chakan poika T’Challa tuhosi kuitenkin Klawin oikean käden ja tämä pakeni takaisin kotimaahansa.


title: Klaw

text: Klaw amputoi oikean kätensä ja sijoitti sen paikalle äänitykin. Klaw hyökkäsi jälleen Wakandaan ja sai vastaansa T’Challan eli Mustan Pantterin sekä Ihmeneloset. Wakandasta löytyi kone jonka voimanlähteenä toimi vibranium. Klaw hyppäsi koneeseen ja ulos tuli äänestä koostuva olento, joka otti nimekseen Klaw. Klaw pakeni jälleen ja aloitti rikollisen uransa taistelemalla yleensä Mustaa Pantteria, Ihmenelosia sekä Dazzleria vastaan.


title: Klaw

text: Klawilla on suuret fyysiset voimat, joiden avulla hän kykenee (kehon ollessa täysin latautunut) nostamaan noin viisi tonnia.


title: Klaw

text: Klawin todellinen voima on kuitenkin audiokineesi, eli äänenhallinta. Koska Klaw koostuu kiinteästä äänestä, hänellä on lukuisia ääneen liittyviä superkykyjä. Klaw ei ruumiinsa vuoksi tarvitse lainkaan unta tai ruokaa, eikä häntä voi vahingoittaa esimerkiksi taudeilla, hapenpuutteella, tavallisilla haavoilla tai voimakkailla iskuilla (vaikka tarpeeksi voimakas tällainen saattaakin Klawin tajuttomaksi – isku aiheuttaa tällöin vastataajuuden, joka rikkoo hänen kehonsa harmonian).


title: Klaw

text: Salattujen Sotien aikana Tohtori Doom esimerkiksi leikkeli Klawin ruumiin palasiksi toimenpiteen Klawia satuttamatta. Palaset voidaan sulauttaa takaisin toisiinsa vain antamalla niiden koskettaa toisiaan. Klaw kykenee kuitenkin koskettamaan asioita, koska hänen kehonsa on osittain kiinteä. Ainoa keino tuhota Klaw on asettaa hänet tilaan, jossa ääniaallot eivät etene. Näin Klaw katoaisi. Hän ei kuitenkaan itse kykene muuttumaan takaisin alkuperäiseen tilaansa.


title: Klaw

text: Klaw kykenee luomaan ruumiistaan ääniaaltoja erilaisiin tarkoitusperiinsä luomansa äänimuuntajan kautta. Hän voi luoda niin kovaäänisiä ääni-iskuja (maksimi 170 desibeliä – tarpeeksi kuurouttamaan) kuin myös ohjata ääniä keskitetyiksi ääniaalloiksi (vastaa noin 1 350 kg TNT:ia). Hän voi myös luoda kolmiulotteisia, liikkuvia ääni/massakonstruktioita, jotka voivat muistuttaa monimutkaisiakin – kuten eläviä, muotoja. Hän muovaa ja animoi luomuksiaan mielensä voiman avulla. Luomukset kestävät vain niin kauan kuin Klaw haluaa niiden kestävän (tosin luomuksilla ei ole läheskään samaa kestävyystasoa kuin niiden herralla).


title: Klaw

text: Klawin suurin heikkous on vibranium, metalli, joka aikaansai hänen muutoksensa ääniaalto-olioksi. Koska vibranium imee kaikenlaisia energiamuotoja (myös äänienergiaa), sen saattaminen kosketuksiin Klawin kanssa saa hänen kehonsa muuttumaan epävakaiseksi ja lopulta hajoamaan.


title: Klaw

text: Klaw käyttää käteensä kiinnitettyä, molybdeeniteräksestä tehtyä äänimuuntajaa. Sen avulla hän voi ohjata paremmin luomiaan ääniaaltoja. Laite on kiinnitetty hänen kehoonsa toistaiseksi tuntemattomin keinoin vaikkakin näyttää siltä, että nykyään myös itse muuntaja koostuu samasta äänisubstanssista kuin Klaw itsekin.


title: Deattán

text: Deattán eli Painajainen on saamelaisessa tarustossa linnun tai muun eläimen hahmossa esiintyvä haltija, joka istuu yöllä nukkuvan ihmisen rinnan päällä. Se aiheuttaa ihmiselle painajaisia, ahdistusta ja huonounisuutta, tai vie unen kokonaan.


Hypoteettis-deduktiivinen tieteenkäsitys on tieteenfilosofinen katsantokanta, jonka mukaan hypoteeseja ei tarvitse etukäteen perustella empiirisen aineiston ja siitä tehtävien induktiivisten yleistysten avulla, vaan hypoteettisen teorian pätevyyttä voi testata johtamalla siitä deduktiivisia seurauksia ja testaamalla näiden seurausten totuutta.


title: Hypoteettis-deduktiivinen tieteenkäsitys

text:
Hypoteettis-deduktiivisella menetelmällä toimien aluksi esitetään hypoteesi, ja tästä johdetaan testattavia ennustuksia, jotka ovat hypoteesin premissien suora looginen seuraus, ja tämän jälkeen testataan empiiristen kokeiden avulla, pitävätkö ennusteet paikkansa.
Jos johdetut ennusteet läpäisevät testit, havaintoaineisto tukee eli konfirmoi hypoteesia, mutta se ei kuitenkaan todista hypoteesia oikeaksi.
Hypoteettis-deduktiivisen menetelmän kannalta järkevän hypoteesin perusvaatimukset ovat empiirisyys ja kyky selittää kohteena oleva ilmiö.


title: Dave Spitz

text: Dave "The Beast" Spitz (David Spitz) (s. 22. helmikuuta 1958 New York) on yhdysvaltalainen basisti. Hänet muistetaan parhaiten Black Sabbath -yhtyeen basistina vuosilta 1985-1987. Muita yhtyeitä joissa hän on ollut mukana ovat mm. Americade, White Lion, Impelliterri, Slamnation, Insomnia, Nuclear Assault, Great White ja Bill Ward Band. Hän harrastaa karatea ja on opiskellut ja työskennellyt musiikkiuransa jälkeen asianajajana. Hänen veljensä Dan Spitz tunnetaan Anthrax-yhtyeen kitaristina. Lempinimi "The Beast" (peto) on hänen lapsuudenystävänsä keksimä lempinimi.


title: Dyne

text: Dyne (lyh. dyn) on käytöstä poistunut, cgs-järjestelmään kuuluva voiman mittayksikkö. Dynen määritelmä muistuttaa sen SI-järjestelmässä korvannutta newtonia:


Dyne


title: Dyne

text: Määritelmästä on helppo havaita, että


title: Vinny Appice

text: Vincent Samson ”Vinny” Appice (joissakin krediiteissä myös ”Vinnie”; s. 13. syyskuuta 1957 Brooklyn, New York) on yhdysvaltalainen rumpali. Parhaiten hänet muistetaan Black Sabbath- ja Dio-yhtyeiden rumpalina. Myös hänen isoveljensä Carmine Appice on rumpali.


title: Vinny Appice

text: Appice aloitti rumpujen soiton yhdeksänvuotiaana. Häntä opetti sama opettaja kuin veljeänsä Carminea. 16-vuotiaana Vinny tapasi BOMF-yhtyeensä kanssa John Lennonin Record Plant-studioilla ja Lennon pyysi heitä avustamaan häntä ja Elton Johnia studiossa. Tämän jälkeen Appice oli mukana muutamassa John Lennonin projekteissa ja myös videoilla.


title: Vinny Appice

text: 1970-luvun puolivälissä Appice liittyi Rick Derringerin yhtyeeseen ja oli mukana kolmella albumilla. Tämän jälkeen hän perusti Axis-yhtyeen, joka levytti yhden albumin, "It's a Circus World", joka julkaistiin vuonna 1978. Yhtye kuitenkin hajosi pian managerointiongelmien takia.


title: Vinny Appice

text: Syksyllä 1980 Appicea pyydettiin Black Sabbathiin, jonka rumpali Bill Ward oli eronnut kesken Pohjois-Amerikan kiertuetta. Laulaja Ronnie James Dio oli maininnut Appicen nimen ja yhtyeen kiertuemanageri otti yhteyttä Appiceen ja pikaisten koesoittojen jälkeen hän liittyi Sabbathiin ja kiertue jatkui. Mielenkiintoisesti Appicea oli hieman aiemmin kysytty Sabbathin ex-laulajan Ozzy Osbournen uuteen sooloyhtyeeseen. Hän oli kuitenkin kuullut veljeltään, että Osbourne oli "täysin hullu tyyppi", ja ei näin ottanut tarjousta vastaan.


title: Vinny Appice

text: Hän oli mukana vuoden 1981 "Mob Rules"- ja vuoden 1982 "Live Evil" -albumeilla. Ennen live-albumin julkaisua Dio kuitenkin erotettiin yhtyeestä albumin riitaisten miksaussessioiden jälkeen. Sabbathin kitaristi Tony Iommi ja basisti Geezer Butler syyttivät Dioa sekä myös Appicea omien osuuksiensa korostamisesta miksauksessa ja varsinkin Dion välit Butleriin ja Iommiin olivat tulehtuneet yhtyeen loppuaikoina. Tämän jälkeen Dio perusti Dio-yhtyeen ja pyysi Appicen mukaan rumpaliksi. Appice suostui, koska halusi työskennellä Dion kanssa jatkossakin.


title: Vinny Appice

text: Ronnie James Dio oli palannut Black Sabbathin laulajaksi vuoden 1990 lopulla. Yhtyeessä oli tuolloin rumpalina Cozy Powell, mutta koska hänen ja Dion välit olivat kireät ja lisäksi myöhemmin Powell loukkaantui ratsastusonnettomuudessa, niin yhtye pyysi Appicen hänen tilalleen. Kokoonpano levytti "Dehumanizer"-albumin, joka ei ollut kaikkien toivoma menestys vahvasta materiaalista huolimatta. Lisäksi kokoonpanon vanhat riidat alkoivat jälleen nousta esiin ja viimeiseksi niitiksi tuli ex-laulajan Ozzy Osbournen kutsu tulla lämmittelemään häntä hänen "jäähyväiskonsertteihinsa" Costa Mesaan marraskuussa 1992. Dio ei tähän suostunut ja noissa konserteissa hänen tilallaan nähtiin Rob Halford. Pian tämän jälkeen Appice ja Dio kokosivat Dio-yhtyeen uudelleen.


title: Vinny Appice

text: Black Sabbath oli tehnyt paluun alkuperäisellä kokoonpanollaan vuonna 1997. Rumpali Bill Ward sai kuitenkin lievän sydänkohtauksen keväällä 1998 ja ei pystynyt osallistumaan Sabbathin kesäkiertueelle ja näin ollen yhtye pyysi jälleen Appicen apuun. Appice oli mukana yhtyeen vuoden 1998 Euroopan kiertueella varsinaisena rumpalina ja oli myös varamiehenä vuoden 1999 Pohjois-Amerikan kiertueella, jos Ward ei pystyisikään soittamaan vielä kokonaista kiertuetta.


title: Vinny Appice

text: Ronnie James Dio ja Appice perustivat Dio-yhtyeen vuonna 1983 erottuaan Black Sabbathista. Kitaristiksi tuli nuori irlantilainen Vivian Campbell ja basistiksi skotti Jimmy Bain, joka oli soittanut Dion kanssa Rainbow-yhtyeessä 1970-luvulla. Yhtyeen kolme ensimmäistä albumia "Holy Diver" (1983), "The Last in Line" (1984) ja "Sacred Heart" (1985) saivat hyvän vastaanoton ja möivät myös hyvin. Appice ja yhtye olivat myös mukana Dion organisoimassa Hear ’n Aid -hyväntekeväisyysprojektissa, joka levytti "Stars"-kappaleen.


title: Vinny Appice

text: Vuoden 1987 "Dream Evil" ei menestynyt enää aiempien albumien tavoin ja Ronnie James Dio päätti uudistaa yhtyettä radikaalisti ottamalla mukaan nuoria soittajia ja tämän myötä myös Appice jätti yhtyeen vuonna 1989.


title: Vinny Appice

text: Erottuaan jälleen Black Sabbathista Dio ja Appice kokosivat Dio-yhtyeen uudelleen. Kitaristiksi tuli Tracy G ja basistiksi Jeff Pilson. Kokoonpano julkaisi studioalbumit "Strange Highways" (1993) ja "Angry Machines" (1996), jotka edustivat aiempaa raskaampaa linjaa, sekä live-albumin "Inferno - The Last in Live" (1998).


title: Vinny Appice

text: Dio-yhtyeen suosio ei kuitenkaan ollut tuolloin enää 1980-luvun veroista ja yhtye keikkaili lähinnä klubeilla ja pienemmillä areenoilla. Tähän kyllästyneenä Appice otti vastaan Black Sabbathin tarjouksen tulla tuuraamaan Bill Wardia vuoden 1998 kesän Euroopan kiertueelle.


title: Vinny Appice

text: Vuonna 2006 uutisoitiin, että Black Sabbathin "Heaven and Hell" -albumin tehnyt kokoonpano (Dio, Iommi, Butler ja Ward) lähtee kiertueelle vuonna 2007 nimikkeellä Heaven & Hell promotoidakseen Sabbathin "The Dio Years" -kokoelmaa. Tämä ei kuitenkaan aivan toteutunut, sillä Ward jäi pian pois projektista ja hänen tilalleen palasi luonnollisesti Vinny Appice. Tämä oli myös loogisempaa, sillä kokoonpano tulisi soittamaan vain Dion aikaisia Sabbath-kappaleita, joilla suureksi osaksi Appice oli alun perinkin ollut rumpalina.


title: Vinny Appice

text: Kokoonpano sai hyvän vastaanoton ja se julkaisi kaksi live-cd/dvd:tä sekä hyvin vastaanotetun studioalbumin "The Devil You Know" (2009) ja teki useita kiertueita. Yhtyettä kohtasi kuitenkin takaisku, kun vuoden 2009 syksyllä Diolla todettiin vatsasyöpä, johon hän lopulta menehtyi toukokuussa 2010. Heaven & Hell soitti vielä yhden konsertin Dion muistolle kesällä 2010 High Voltage -festivaalilla Glenn Hughesin ja Jørn Landen toimiessa laulajina.


title: Vinny Appice

text: 1990-luvun alussa Appice oli mukana Mandy Lionin ja Jimmy Bainin kanssa World War III -nimisessä yhtyeessä joka julkaisi samannimisen albumin. 2000-luvulla hän oli mukana 3 Legged Dogg -yhtyeessä yhdessä Bainin, Carlos Cavazon ja Chas Westin kanssa sekä Big Noize -projektissa, jonka muut jäsenet olivat Cavazo, Joe Lynn Turner ja Phil Soussan. Appice on vuosien varrella vieraillut myös useiden muiden artistien albumeilla.


title: Vinny Appice

text: Appicen viimeisin yhtye on nimeltään Kill Devil Hill, jossa hänen lisäkseen soittavat Rex Brown, Dewey Bragg ja Mark Zawon. Yhtyeen debyyttialbumi julkaistiin toukokuussa 2012.


title: Vinny Appice

text: Appice osallistuu usein myös "Drum Wars"-nimisiin rumpunäytöksiin yhdessä veljensä Carminen kanssa. Vinny pitää myös omia rumpuklinikoita.


title: Vinny Appice

text: Vuonna 2012 uutisoitiin myös, että Dio-yhtyeen elossa olevat alkuperäisjäsenet (Appice, Campbell, Bain sekä kosketinsoittaja Claude Schnell) lähtevät kiertueelle esittäen Dio-yhtyeen alkuajan materiaalia.


title: Vinny Appice

text: Appice tunnetaan tavastaan lyödä rumpuja voimalla. Hän on vuosien aikana käyttänyt isoja rumpusettejä, joissa on varsinkin useita tom tom -rumpuja, mutta kuitenkin vain yksi bassorumpu. Appicen soittaminen näyttää eleettömältä ja kuulostaa raskaalta, mutta on kuitenkin myös monipuolista filleineen, ja hänen jalkatekniikkaansa on myös kehuttu. Hänen Black Sabbathin ja Dion albumeilta tuttu rumpusoundinsa on hyvin tunnistettava. Hän käyttää dDrums-yhtiön rumpuja. Aiempina vuosina hän on käyttänyt myös Ludwigin ja DW:n rumpuja.


title: Vinny Appice

text: Vuonna 2017 Appice nimettiin Hall of Heavy Metal Historyn jäseneksi.


title: Vinny Appice

text: Appice on sukujuuriltaan amerikanitalialainen, ja hän on naimisissa Justine Appicen kanssa.


title: Bev Bevan

text: Bev Bevan (s. 25. marraskuuta 1946 Birmingham, Englanti) on brittiläinen rumpali. Hän on soittanut Electric Light Orchestrassa sekä lyhyen aikaa myös Black Sabbathissa. Hän oli mukana myös The Move-yhtyeessä.


title: Laurence Cottle

text: Laurence Cottle on walesilainen basisti. Hänet tunnetaan paremmin sessiobasistina ja hänen tyylilajinsa on vaihdellut mm. jazzista heavy metaliin. Hän on soittanut mm. seuraavien artistien kanssa: Alan Parsons Project, Tony Martin, Cozy Powell, Don Airey, Mike Oldfield ja Black Sabbath.


title: Ergi

text: Ergi (lyh. erg) on käytöstä poistunut cgs-järjestelmän energian yksikkö. Ergin määritelmä perustuu järjestelmän perusyksiköihin senttimetriin, grammaan ja sekuntiin. Yksiköllä on myös läheinen yhteys voiman yksikköön dyneen.


Ergi


title: Ergi

text:
Määritelmästä on nähtävissä suoraan ergin ja joulen suhde:
formula_2


title: Neil Murray

text: Neil Murray (s. 27. elokuuta 1950 Edinburgh, Iso-Britannia) on skotlantilainen basisti. Yhtyeitä, joissa hän on soittanut, ovat muiden muassa Colosseum II, Whitesnake, Black Sabbath ja The Brian May Band. Lisäksi hän on tehnyt useita sessioita eri artistien kanssa ja ollut Danny Mirandan sijaisena Queen + Paul Rodgers yhtyeen keikoilla, sekä soittanut We Will Rock You (musikaalin) yhtyeessä toukokuun 14, 2002 lähtien.


title: Bobby Rondinelli

text: Robert ”Bobby” Rondinelli (s. 27. heinäkuuta 1955 Port Jefferson, New York, Yhdysvallat) on yhdysvaltalainen rumpali.


title: Bobby Rondinelli

text: Rondinelli tunnetaan parhaiten Rainbow-yhtyeen rumpalina, mutta hän on myös soittanut muissakin tunnetuissa yhtyeissä, kuten Black Sabbath, Blue Öyster Cult, Doro ja Quiet Riot. Muita hänen projektejaan ovat olleet Sun Red Sun ja Rondinelli.


title: Gerald Woodroffe

text: Gerald "Jezz" Woodroffe (s. 1951 Birmingham, Englanti) on englantilainen kosketinsoittaja. Hän aloitti uransa 1975 liittymällä Black Sabbath -yhtyeeseen kosketinsoittajaksi. Sen jälkeen hän on luonut uraa mm. Robert Plantin ja Phil Collinsin yhtyeissä. Hän on tehnyt myös sooloalbumeja sekä soittanut monissa sessioissa.


title: Ismo Seivästö

text: Ismo Eero Seivästö (s. 25. lokakuuta 1954 Raisio) on kaarinalainen entinen kansanedustaja. Hän toimi Kristillisen liiton Varsinais-Suomen piirin puheenjohtajana vuosina 1983–1991 ja oli eduskunnassa vuosina 1991–1995 ja 1999–2003. Hän on toiminut Kaarinan kaupunginvaltuutettuna vuodesta 1985. Seivästö on koulutukseltaan teologian maisteri ja humanististen tieteiden kandidaatti. Varsinaiselta ammatiltaan hän on rovasti ja työskentelee Turun Mikaelin seurakunnassa.


title: Tiurulan ortodoksinen seurakunta

text: Tiurulan ortodoksinen seurakunta sijaitsi Laatokan länsipuolella, pääasiassa luovutetussa Karjalassa. Se kuului Karjalan hiippakunnan kuudenteen valvontapiiriin ja seurakunnan alue käsitti Hiitolan, Kurkijoen, Parikkalan, Rautjärven, Saaren ja Simpeleen kunnat.


title: Tiurulan ortodoksinen seurakunta

text: Tiurulan seurakunnassa oli 1 585 jäsentä vuonna 1931 ja 1 196 jäsentä vuonna 1937. Suurin osa seurakunnan jäsenistä asui Hiitolassa ja Kurkijoella.


title: Tiurulan ortodoksinen seurakunta

text: Tiurulan ortodoksisella seurakunnalla oli kaksi kirkkoa. Hiitolan kunnan Tiurulan kylässä sijaitsi pyhittäjä Serafim Sarovilaisen muistolle pyhitetty ja vuonna 1922 valmistunut Tiurulan kirkko. Kurkijoen kunnan Raholan kylässä oli Neitsyt Marian ilmestyksen muistolle pyhitetty ja vuonna 1933 valmistunut Kurkijoen kirkko. Molemmat kirkot säilyivät ehjinä talvisodasta, mutta tuhoutuivat jatkosodassa..


title: Tiurulan ortodoksinen seurakunta

text: Tiurulan ortodoksinen seurakunta perustettiin 1500-luvulla ja Tiurula oli tämän seurakunnan keskuksena. Tiurulan ja Veijalan ortodoksisten kappeliseurakuntien alueista muodostettiin luterilainen Hiitolan seurakunta vuonna 1610 Ruotsin harjoittaman luterilaistamisen johdosta. Uudelleen Tiurulan ortodoksinen seurakunta perustettiin vuonna 1836. Vuonna 1934 seurakunnan keskus siirrettiin Hiitolasta Kurkijoelle.


title: Tiurulan ortodoksinen seurakunta

text: Alueluovutusten myötä merkittävä osa Tiurulan seurakuntaa luovutettiin Neuvostoliitolle ja suurin osa seurakunnan väestöstä hajaantui jäljelle jääneeseen Suomeen. Tämän johdosta Tiurulan seurakunta lakkautettiin muiden luovutettujen alueiden seurakuntien tavoin vuonna 1949. Suomen ortodoksisen kirkon uuden seurakuntajaon mukaan Suomen puolelle jääneet osat entisestä Tiurulan seurakunnasta tulivat kuulumaan Lappeenrannan ortodoksiseen seurakuntaan.


title: Blohm + Voss

text: Blohm + Voss on saksalainen telakkayhtiö, jonka pääkonttori on Hampurissa, Saksassa. Se on osa ThyssenKrupp-konsernia. Yhtiö on valmistanut myös sotilaslentokoneita.


title: Blohm + Voss

text: Hermann Blohm ja Ernst Voss perustivat 5. huhtikuuta 1877 telakan ja konepajan nimellä Blohm + Voss avoimena kauppayhtiönä (offene Handelsgesellschaft). He saivat Hampurin kaupungilta 15 000 m² tontin Elben saarelta.


title: Blohm + Voss

text: Yhtiö laajeni, ja sillä oli 1800-luvun lopulla telakoita myös Englannissa.


title: Blohm + Voss

text: Telakka kunnostautui sukellusveneiden rakentamisessa. Sodan loputtua työläis- ja sotamiesraati pyrki ottamaan telakan haltuunsa, mutta valtaus torjuttiin. Laivojen myynti oli ymmärrettävästi vähäistä. Joitakin aluksia telakka rakensi HAPG ja Norddeutscher Lloyd -yhtiöille.


title: Blohm + Voss

text: Hyperinflaation aikaan (pahimmillaan vuonna 1923) telakalla oli töissä vain 3 000 henkeä. Hermann Blohm kuoli vuonna 1930.


title: Blohm + Voss

text: Saksan sotilaallinen varustautuminen alkoi Adolf Hitlerin noustua valtaan tammikuussa 1933. Samana vuonna telakalta laskettiin vesille koulualus Gorch Fock. Tähän aikaan yhtiö perusti tytäryhtiökseen lentokonetehtaan Hamburger Flugzeugbau.


title: Blohm + Voss

text: Yhtiö valmisti muun muassa Admiral Hipperin vuonna 1936 ja Taistelulaiva Bismarckin. Sukellusveneiden tuotanto oli suurta, kaikkiaan 238 venettä.


title: Blohm + Voss

text: Sodan lopussa 16 000 henkilön työvoimasta suurin osa oli pakkotyössä olleita keskitysleirivankeja. Britit purkivat telakoita sodan jälkeen.


title: Blohm + Voss

text: 1. huhtikuuta 1951 alkoi laivojen korjaus; yhtiön nimi oli Steinwerder Industrie AG. 1950-luvun puolivälissä puolet osakekannasta siirtyi Thysseneille.


title: Blohm + Voss

text: Vuonna 1995 Blohm + Voss AG jaettiin osiin: Blohm + Voss GmbH (telakka, 10 000 työntekijää) ja Blohm + Voss Repair GmbH (korjaustelakka, 350 työntekijää) ja BV Industrietechnik GmbH (koneenrakennus).


title: Blohm + Voss

text: 5. tammikuuta 2005 Thyssenkrupp Marine Systems AG otti vallan. Siihen kuuluu


title: Kumamoton prefektuuri

text: Kumamoton prefektuuri () sijaitsee Kyūshūn saarella Japanissa. Prefektuurin pääkaupunki on Kumamoto.


title: Kumamoton prefektuuri

text: Ennen Meiji-restauraatiota alueella sijaitsi Higon provinssi. Kumamoton prefektuuri käsittää Kyūshūn keskiosan. Lännessä sen naapureina ovat Ariaken sisämeri ja Amakusan saaristo, pohjoisessa Fukuokan ja Ōitan prefektuurit, idässä Miyazakin prefektuuri ja etelässä Kagoshiman prefektuuri. Kumamoton itäosassa kohoaa 1592 metrin korkeuteen Aso-vuori, aktiivinen tulivuori.


title: Kumamoton prefektuuri

text: Alueen tärkeimmät teollisuudenalat ovat elektroniikka-, auto- ja elintarviketeollisuus. Kumamoton tärkeimpiä nähtävyyksiä ovat Aso-vuoren lisäksi vuonna 1607 valmistunut Kumamoton linna, Momoyama-tyylinen Suizenjin puisto ja noin 120 saaresta koostuva Amakusan saaristo, jonka kautta kristinusko saapui Japaniin.


title: Tarkastusmaksu

text: Tarkastusmaksu on junissa ja muun muassa pääkaupunkiseudun joukkoliikenteessä perittävä maksu. Maksun suuruus on enintään 40 kertaa alimman aikuisen kertamaksun suuruus. Tarkastusmaksun määrää lipuntarkastaja henkilölle, joka matkustaa kulkuvälineessä matkustusoikeudetta. Pääkaupunkiseudun ja Tampereen seudun joukkoliikenteessä sekä valtion rataverkolla tarkastusmaksun suuruus on ollut 80 euroa vuodesta 2007 lähtien. Tarkastusmaksun lisäksi peritään normaalin lipun hinta. Maksu on maksettava viikon kuluessa sen määräämisestä. Maksamaton maksu on suoraan ulosottokelpoinen ilman oikeuden päätöstä.


title: Tarkastusmaksu

text: Matkustaja, jolle on määrätty tarkastusmaksu, saa vaatia tarkastajan päätökseen oikaisua 14 päivän kuluessa tarkastusmaksun määräämisestä tarkastusmaksun perimiseen oikeutetun julkisyhteisön tai viranomaisen tähän tehtävään määräämältä toimielimeltä tai virkamieheltä. Oikaisuvaatimuksesta annettuun päätökseen saa edelleen hakea muutosta valittamalla hallinto-oikeuteen. Jos oikaisuvaatimus tai valitus hyväksytään, maksu palautetaan.


title: Tarkastusmaksu

text: Tarkastusmaksu perustuu lakiin joukkoliikenteen tarkastusmaksusta (469/1979). Maksu ei ole rikosoikeudellinen sakko, vaan niin sanottu hallinto-oikeudellinen kurinpitomaksu. Tarkastusmaksuilla pyritään vähentämään liputta matkustamista joukkoliikenteessä. Lippunsa maksamatta jättävistä koituu Helsingin seudun liikenteen mukaan noin kymmenen miljoonan euron tappiot yhteiskunnalle vuonna 2015.


title: Tarkastusmaksu

text: Koska tarkastusmaksu ei ole rikosoikeudellinen seuraamus, sen maksamatta jättämisestä seuraa vain ulosottomenettely. Ulosottoperuste on täytäntöönpanokelpoinen viiden vuoden ajan, minkä jälkeen se vanhentuu. Mikäli velkaa joudutaan perimään ulosotossa toistuvaistulosta vähintään puolentoista vuoden ajan, ulosotto ei saa henkilöön yhteyttä, tai ulosotto toteaa henkilön varattomaksi, tarkastusmaksusta seuraa myös maksuhäiriömerkintä.


title: Kirjat Shmona

text: Kirjat Shmona (hepreaksi קִרְיַת שְׁמוֹנָה,) on kaupunki Pohjois-Israelissa, Hulan laakson länsirinteillä lähellä Libanonin rajaa. Kaupungin nimi tarkoittaa "Kahdeksan kaupunkia" muistoksi niistä kahdeksasta, jotka kuolivat 1920 puolustaessaan Tel Hain kylää. Kaupungin väkiluku oli noin 23 100 vuonna 2007.


title: Kirjat Shmona

text:
Kirjat Shmonan kaupunki perustettiin toukokuussa 1949 entisen arabi-palestiinalaisten Al-Khalisan kylän paikalle. Kylän asukkaat pakenivat sen jälkeen kun Israel saavutti Safedin kaupungin Israelin itsenäisyyssodan aikana 1948. Alun perin Kirja Shmonaa käytettiin kauttakulkuleirinä juutalaisille maahanmuuttajille ja pakolaisille, jotka työskentelivät pääasiassa maataloudessa. Vuonna 1953 se luokiteltiin kehityskaupungiksi.
Kirjat Shmonassa tapahtui vuonna 1974 terrori-isku. 11. huhtikuuta vuonna 1974 Palestiinan vapautuksen kansanrintama -niminen terroristijärjestö tunkeutui kaupungissa sijaitsevaan vuokrataloon surmaten 16 ihmistä. Partio johon kuului kolme terroristia oli aiemmin toisella paikkakunnalla surmannut kaksi israelilaista sotilasta. Terroristit, kaksi syyrialaista ja yksi irakilainen olivat saapuneet Israeliin Libanonin puolelta ja tunkeutuneet Metullan ja Misgav Aminin kylien väliseltä alueelta. Nämä pääsivät pakenemaan takaa-ajavilta israelilaisilta partioilta ja päätyivät Kirjat Shamonaan jossa he miehittivät vuokratalon. Terroristit avasivat tulen poliisipartiota vastaan ja toteuttivat verilöylyn, jossa talon vuokralaiset surmattiin käsikranaatein ja automaattiasein. Kaksi lasta, viisi naista ja kolme siivilimiestä saivat surmansa. Kolme lasta, jotka olivat kätkeytyneet talon porttikäytävään pelastuivat.


title: Kirjat Shmona

text: Kirjat Shmanonan verilöyly nostatti Israelissa katkeruuden ja vihan tunteita. Pääministeri Golda Meir syytti Libanonia, että se oli tehnyt tihutyön mahdolliseksi. Libanonin viranomaiset torjuivat arvostelun. Mielensoituksia esiintyi Israelissa. Mielenosoitukset olivat kohdistuneet Libanonia sekä Palestiinan vapautusjärjestöä ja hallitusta vastaan joka ei mielenosoittajien mukaan ollut piitannut turvallisuusjärjestelyistä. Palestiinan vapautuksen keskuskomitean johtaja Abdul Abbas väitti että tekijät tulivat Israelin eivätkä Libanonin puolelta.


title: Kirjat Shmona

text: 13. huhtikuuta Israelin armeijan kommandot suorittivat hyökkäyksen Libanonin puolelle olevaan rajakylään. Samaan aikaan Israelin ilmavoimat hyökkäsivät Hermonin vuorilla syyrialaisten kohteisiin. Kommando-iskun aikana räjäytettiin 24 taloa ja otettiin 13 vankia. Israelin puolustusministeri Moshe Dayan ilmoitti että vangeiksi otettua 13 henkilöä kuulusteltaisiin ja rangaistaisiin jos heidän havaittaisiin syyllistyneen Kirjat Shmonan veritekoihin.


title: Nicholas Brendon

text: Nicholas Brendon Schultz (12. huhtikuuta, 1971 Los Angeles, Kalifornia) on yhdysvaltalainen näyttelijä, joka tunnetaan paremmin taiteilijanimellä Nicholas Brendon. Hän teki tunnetuimman roolinsa seitsemän tuotantokautta kestäneessä televisiosarjassa "Buffy, vampyyrintappaja".


title: Nicholas Brendon

text: Nuorempana Brendon haaveili urasta baseball-ammattilaisena, mutta loukkaantumisensa jälkeen siirtyi näyttelijäksi. Muutaman vuoden odottelun jälkeen hän päätti jättää näyttelemisen sikseen ja kokeili taitojaan monella alalla. Tuona aikana Brendon työskenteli muun muassa tarjoilijana. Saatuaan potkut huomattavan monta kertaa palasi hän yrittämään onneaan näyttelijänä. Häntä onnisti ja alle kahden kuukauden sisällä hän sai Xander Harrisin osan tulevasta kulttisarjasta Buffy, vampyyrintappaja, joka teki hänestä kuuluisan. Sarjaa esitettiin vuosina 1997–2003. Brendon oli mukana joka tuotantokaudella.


title: Nicholas Brendon

text: Brendon on kärsinyt änkytyksestä ja ryhtyikin alun perin näyttelijäksi päästäkseen eroon tästä. Huhtikuussa 2004 hän kertoi hankkiutuneensa hoitoon alkoholiongelmansa takia.


title: Nicholas Brendon

text: Hänellä on myös identtinen kaksoisveli Kelly Donovan Schultz. Brendon oli naimisissa Tressa di Figlian kanssa vuosina 2001–2007.


title: Saaristomeren meripuolustusalue

text: Saaristomeren meripuolustusalue (lyhenne SMMEPA, aik. SmMepa) oli toinen Suomen merivoimien meripuolustusalueista, jonka päätukikohta sijaitsi Turussa Pansion varuskunnassa. Siihen kuuluivat meripuolustusalueen esikunta ja seuraavat joukkoyksiköt:Esikuntapäällikönä toimi komentaja Timo Korpela.


title: Saaristomeren meripuolustusalue

text: Meripuolustusalueen palveluksessa oli vuodenvaihteessa 2013 yli 500 henkilöä.


title: Saaristomeren meripuolustusalue

text: Joukko-osaston historian voidaan katsoa alkaneen jo 1918, jolloin yksikkö toimi Helsingissä ja Koivistolla. Usean nimenvaihdoksen myötä nimi Turun laivastoasema vakiintui vuonna 1939.


title: Saaristomeren meripuolustusalue

text: Joukko-osaston aikaisemmat nimet ovat:


title: Saaristomeren meripuolustusalue

text: Rannikkolaivaston organisaatioon kuului vielä 1980-luvulla Teknillinen huolto-osasto ja sukellusviirikkö (SukVkö). Miinakoeasema eli MiKoeAs, nykyisen Merivoimien tutkimuslaitoksen edeltäjä oli ollut toiminnassa jo 1970-luvulla.


title: Saaristomeren meripuolustusalue

text: Osana Puolustusvoimien rakennemuutosta Korppoon (nyk. Paraisten) Gyltössä toiminut Turun rannikkopatteristo (TurRPsto) lakkautettiin vuoden 2006 lopussa. Samassa rakennemuutoksessa Saaristomeren meripataljoona (MeriP/TurLAs ja SmMeriP) muuttui Turun rannikkopataljoonaksi, jonka alaisuuteen kuuluvat alasajetut linnakkeet sekä Korppoon merivalvontakeskus Gyltössä.


title: Saaristomeren meripuolustusalue

text: Joukko-osastona meripuolustusalue lakkautetiin 1.1.2015, jonka jälkeen Saaristomeren ja Suomenlahden meripuolustusalueiden laivastojoukot koottiin uuden joukko-osaston, Rannikkolaivaston, alaisuuteen. Rannikkolaivaston päätukikohtana toimii Pansio.


title: Saaristomeren meripuolustusalue

text: Joukko-osaston kunniamarssi oli Johann Stranenskyn säveltämä "Ernst von Vegesachin marssi".


title: Cedega

text: Cedega (tunnettiin aiemmin nimellä "WineX") oli TransGaming Technologiesin kaupallinen muunnos Wine:stä (kun Wine:n lisenssi ei ollut LGPL vaan MIT-lisenssi), joka on suunniteltu erityisesti Microsoft Windows -pelien pelaamiseen GNU/Linuxissa. Siten sen pääasiallinen tehtävä on emuloida DirectX -ohjelmointirajapintaa. Yhteisö on onnistunut pitämään Winen kosketuksessa Cedegan kehityksen kanssa; monet pelit ja 3D-sovellukset toimivat melkein yhtä hyvin kuin ajettaessa natiivisti Microsoft Windowsissa. WineX nimettiin Cedegaksi version 4.0 julkaisun yhteydessä 22. heinäkuuta 2004.


title: Cedega

text: Vaikka Cedega on pääasiassa kaupallinen ohjelmisto, Transgaming on julkaissut osia lähdekoodista CVS:n kautta erinäisten lisenssien alaisina. Vaikka tämä on pääosin tehty, jotta TransGamingin ulkopuolinen henkilökunta voisi etsiä bugeja ja ehdottaa korjauksia, sitä käytetään myös usein eräänlaisen Cedegan 'demo'-version hankkimiseen. Eräiden valitusten takia, koskien julkisen CVS:n kautta käännettävän ohjelman kääntämisen hankaluutta ja toimivuutta, kuten myös sen versioiden vanhuutta, TransGaming julkaisi kelvollisen demoversion Cedegasta. Cedegan demoversio antoi käyttäjille 14-päivän kokeiluajaksi uudehkon version tuotteesta, jolloin pelatessa ruudulla näkyi Cedegan logo vesileimana, joka vaihteli läpinäkyvästä läpinäkymättömään muutamien sekuntien välein. Tämä demo poistettiin TransGamingin sivuilta ilman syitä ja on epäselvää julkaistaanko sitä enää tulevaisuudessa.


title: Cedega

text: Vaikka lisenssit, joiden alaisina lähdekoodit julkaistiin, antaa luvan julkiselta CVS-palvelimelta esikäännetyn version ei-kaupalliseen levitykseen, Transgaming ei pidä siitä ja avoimesti varoittaa, että lisenssit, joiden alaisena koodi on, tulevat muuttumaan, jos sitä väärinkäytetään. TransGaming ei myöskään pidä siitä että lähdekoodipohjaiset jakelut kuten Gentoo Linux tekevät automaattisia työkaluja, joilla ihmiset voivat kääntää oman versionsa Cedegasta julkiselta CVS-palvelimelta.


title: Cedega

text: Cedegalla voidaan pelata monia pelejä suoraan ”kylmiltään." Joissain tapauksissa se vaikuttaa suoraan samanlaiselta kokemukselta joka Windows-käyttäjillä on (levy sisään, aja Setup.exe, pelaa). Joissain tapauksissa käyttäjältä vaaditaan pientä virittelyä saadakseen jonkin pelin asennettua tai parantaakseen pelattavuutta. Cedega 5.2 esitteli ominaisuuden nimeltään Games Disc Database (GDDB) joka yksinkertaistaa monia säätöjä ja lisää auto-pelaamisominaisuuden jolloin laitettaessa levy sisään monet asetukset tehdään automaattisesti.


title: Cedega

text: Lista perusominaisuuksista:


title: Cedega

text: Pelejä jotka toimivat todella hyvin:


title: Cedega

text: Joitain pelejä jotka toimivat pieniä seikkoja lukuun ottamatta hyvin (voivat vaatia esimerkiksi suppeammilla graafisilla ominaisuuksilla ajoa):


title: Cedega

text: Tämä ei ole kattava lista toimivista peleistä (tai osittain toimivista). Täysi lista peleistä jotka toimivat löytyy osoitteesta http://transgaming.org/gamesdb/


title: Operaatio Litani

text: Operaatio Litani (Etelä-Libanonin konflikti 1978) oli Israelin suorittama hyökkäys PLO:a vastaan Etelä-Libanonissa. Hyökkäys tehtiin vastauksena PLO:n 1978 suorittamaan bussikaappaukseen ja joukkomurhaan. PLO:n Fatah-siipi surmasi Haifan lähellä bussikaappauksen yhteydessä 38 siviiliä, joista 13 oli lapsia, ja haavoitti 71:tä. Operaatio Litanin tarkoituksena oli vallata Etelä-Libanon sinne 1970 Jordaniasta paenneelta PLO:lta, joka oli järjestänyt hyökkäyksiä Pohjois-Israelin kaupunkeihin. Nimensä operaatio sai Litani-joelta.Seitsemän päivää kestäneen operaation aikana Israel miehitti Litanijoen eteläpuolisen alueen. Julkilausuttu tavoite oli estää palestiinalaisia ääriryhmiä suorittamasta terrori-iskuja alueelta.


title: Operaatio Litani

text: Konflikti johti 1 100 - 2 000 libanonilaisen ja palestiinalaisen sekä 20 israelilaisen kuolemaan, 100 000 - 250 000 ihmisen siirtymiseen Libanonin sisällä, sekä PLO:n joukkojen vetäytymiseen pohjoiseen Litani-joelta.


title: Operaatio Litani

text: Yhdistyneiden kansakuntien turvallisuusneuvosto hyväksyi päätöslauselma 425:n, joka vaati Israelia vetämään joukkonsa Libanonista. UNIFIL-rauhanturvaoperaatio perustettiin valvomaan tulitaukoa. Israel vetäytyi alueelta miltei kokonaan.


title: Sveitsin Grand Prix

text: Sveitsin Grand Prix oli Sveitsissä ajettu autokilpailu, joka viimeisimpinä vuosinaan kuului Formula 1 -luokan MM-sarjaan.


title: Sveitsin Grand Prix

text: Ensimmäisen kerran kilpailu järjestettiin vuonna 1934 Bremgarten -nimisellä radalla. Vuosina 1935–1939 se kuului EM-sarjaan. Formula 1 -sarjan osakilpailuita Bremgartenissa järjestettiin sarjan alusta asti aina kauteen 1954 saakka, kunnes moottoriurheilu kiellettiin Sveitsissä kokonaan vuonna 1955 Le Mansin 24 tunnin ajossa yli 80 ihmisen kuolemaan johtaneen onnettomuuden seurauksena. Kaudella 1982 ajettiin Sveitsin Grand Prix, mutta se ajettiin Ranskan Dijonissa Dijon-Prenoisin moottoriradalla.


title: Sveitsin Grand Prix

text: "Punataustaiset kilpailut eivät kuuluneet Formula 1:n MM-sarjaan."


title: Nollahypoteesi

text: Luonnontieteisiin kuuluu "hypoteesien" muodostaminen. Hypoteesit ovat aina falsifioitavissa eli kokeelliset tiedot voivat osoittaa hypoteesin vääräksi. Nollahypoteesi vastaa tavallisesti tyypillistä, odotettavissa olevaa tulosta, esimerkiksi ettei kahden mitatun ilmiön välillä ole yhteyttä


title: Nollahypoteesi

text: Termin esitti ensimmäisenä englantilainen geneetikko ja tilastotieteilijä Ronald Fisher.


title: Nollahypoteesi

text: Tyypillisesti nollahypoteesin yhteydessä käytetään toista, vaihtoehtoista hypoteesia, jossa oletetaan yhteys ilmiöiden välillä. Jerzy Neyman ja Egon Pearson ovat formalisoineet vaihtoehtohypoteesin käsitteen. Sen ei tarvitse olla nollahypoteesin looginen negaatio, mutta se ennustaa kokeen tuloksen, jos vaihtoehtohypoteesi on paikkansapitävä.


title: Nollahypoteesi

text: On tärkeää ymmärtää, että nollahypoteesia ei voida koskaan todistaa. Kokeellisen datan perusteella nollahypoteesi voidaan vain falsifioida tai jättää falsifioimatta. Jos esimerkiksi kahden ryhmän (esimerkiksi hoitoa saaneiden ja hoitamattomien) vertailu ei paljasta tilastollisesti merkitsevää eroa ryhmien välillä, eroa saattaa silti todellisuudessa olla. Tällaisessa tilanteessa voidaan ainoastaan sanoa, ettei aineisto tarjoa evidenssiä nollahypoteesin hylkäämiselle.


title: Nollahypoteesi

text: Tilastollinen testaus etenee seuraavasti:


title: Nollahypoteesi

text: Nollahypoteesin hylkäämiseen voi liittyä kahdenlaisia virheitä:


title: Nollahypoteesi

text: Tilastollista testiä suunniteltaessa tyypin I virheen todennäköisyys kiinnitetään (eli valitaan riskitaso) ja tyypin II virhe pyritään minimoimaan.


title: Nollahypoteesi

text: Tutkijoilla on usein taipumus jättää julkaisematta tutkimuksia, joissa nollahypoteesi jää voimaan. Yleensä tämä tilanne syntyy, kun lopputulos ei eroa jo aikaisemmin otaksutusta.


title: Etelä-Libanon

text: Etelä-Libanon on alue, jolla yleensä käsitetään Litani-joen länteen päin kääntyneen osan eteläpuolelle ja Libanonin Israelin vastaisen rajan välistä aluetta, minne PLO pakeni Jordaniasta 1970 ja minkä Israel valtasi operaatio Litanissa 1978. Libanonin asevoimat eivät ole pitäneet Etelä-Libanonia hallussaan ennen 1970-2006 välisenä aikana, koska siellä on ollut PLO, Israelin puolustusvoimat, Etelä-Libanonin armeija, Amal ja Hizbollah. Lisäksi siellä on toimii Yhdistyneiden kansakuntien UNIFIL-rauhanturvaoperaatio.


title: Etelä-Libanon

text: Etelä-Libanon on šiiojen ja Hizbollahin vahvaa kannatusaluetta samoin kuin Bekaan laakso.


title: Valkobeisan suojelualue

text: Valkobeisan suojelualue ("Arabian Oryxin suojelualue") on Arabian niemimaan aavikolla Omanissa sijaitseva, aikoinaan 27 500 neliökilometrin laajuinen suojelualue. Valkobeisat metsästettiin luonnosta sukupuuttoon vuonna 1972, mutta niitä on istutettu eläintarhoista takaisin usean maan suojelualueille.


title: Valkobeisan suojelualue

text: Omanin valkobeisojen suojelualue sijaitsee al-Wustan kuvernoraatissa, pääosin Masqatista etelään Haiman kautta Salalaan kulkevan maantien itäpuolella ja Haimasta Arabianmeren rannalle Duqmiin kulkevan maantien pohjoispuolella. Myöhemmin huomattavasti pienennetyllä suojelualueella elää uhanalaisia valkobeisoja.


title: Valkobeisan suojelualue

text: Omanin valkobeisan suojelualue lisättiin Unescon maailmanperintöluetteloon vuonna 1994, mutta vuonna 2007 se poistettiin luettelosta, koska Oman päätti pienentää suojelualuetta 90 prosentilla. Myös valkobeisojen kohtalo näytti tuolloin joidenkin arvioijien mielestä epävarmalta. Vuonna 1996 valkobeisoja oli alueella 450, mutta vuonna 2007 enää 65 yksilöä, joista neljä paria paritteli.


title: Valkobeisan suojelualue

text: Sittemmin on uutisoitu valkobeisakantojen elpymisestä toisella merkittävällä, eli naapurimaan, Arabiemiraattien suojelualueella. Siellä kanta oli noussut sadasta vuonna 2007 seudulle tuodusta 155:een vuosina 2007–2011. Tässä vaiheessa valkobeisoja eli noin 1 000 yksilöä vapaana ja noin 7 000 aidattuna. Lajin uhanalaisuusluokitusta harkittiin tuolloin lievennettävän kriittisesti uhanalaisesta vaarantuneeksi.


title: Mien prefektuuri

text: Mien prefektuuri () sijaitsee Kansain alueella, Honshūn saarella, Japanissa. Sen pääkaupunki on Tsu.


title: Mien prefektuuri

text: Mie muodostaa Kiin niemimaan itäisen osan, ja sitä ympäröivät Aichin ja Gifun prefektuurit pohjoisessa, Shigan, Kioton ja Naran prefektuurit lännessä sekä Wakayaman prefektuuri etelässä. Mie katsotaan osaksi Kansain aluetta, mutta se sijaitsee lähellä Nagoyaa, ja siihen kuuluu useita Nagoyan lähiöitä. Suurin osa prefektuurista on vuoristoista Isen lahden rannikon ollessa tiheämmin asuttu. Itärannikolla sijaitsee Shiman niemimaa, ja sisämaassa Igan ympärillä levittäytyy korkea tasanko.


title: Mien prefektuuri

text:
Prefektuurissa on 14 kaupunkia.
Nykyinen Mien prefektuuri kattaa alueen, jolla ennen sijaitsivat Isen, Shiman ja Igan provinssit kuin myös osa Kiin provinssia. Meiji-restauraation aikaan alue järjestettiin useaan otteeseen uudelleen, mutta vuonna 1871 siitä muodostettiin Anōtsun ja Watarain prefektuurit. 1872 Anōtsu muutti nimensa Mien prefektuuriksi, ja Watarain yhdistyessä Mien prefektuuriin 1876 sai Mie nykyisen muotonsa.


title: Mien prefektuuri

text: Uenon kaupungissa sijaitseva Uenon linna poikkeaa muista Japanin linnoista muuriensa vuoksi, jotka ovat korkeammat kuin missään muussa japanilaisessa linnassa. Samassa kaupungissa järjestetään vuosittain Ueno Tenjinin festivaalit, joiden perinne ulottuu 400 vuotta historiaan. Mien prefektuurin Igan alue on tunnettu muinaisena shinobien asuinalueena ja Igan kaupungista löytyy useita aiheeseen liittyviä nähtävyyksiä kuten Iga-ryu ninja museo. Isen kaupungissa sijaitsee Japanin merkittävin šhinto-temppeli Ise-jingū.


title: Mien prefektuuri

text: Prefektuurissa sijaitsee myös useita teemapuistoja kuten Sengoku-kauden elämään keskittyvä Ise Sengoku Jidai Mura Futamin kylässä ja Suzuka Circuit, jossa on järjestetty moottoriurheilutapahtumista muun muassa Formula 1:sten Japanin Grand Prix -kilpailuja. Radan yhteydessä on myös huvipuisto vuoristoratoineen sekä kylpylä ja hotelli.


title: Tarkkuus

text: Tarkkuus merkitsee luonnontieteissä joko sisäistä tarkkuutta () tai ulkoista tarkkuutta (). Tarkkuus kuvaa mittaustuloksen hyvyyttä ja se ilmaistaan yleensä virherajojen avulla. Sisäinen tarkkuus liittyy tilastolliseen virheeseen ja ulkoinen tarkkuus systemaattiseen virheeseen.


title: Tarkkuus

text: "Ulkoisesti tarkka" mittaus antaa tuloksen, joka on lähellä mitatun suureen niin sanottua todellista arvoa. Tätä todellista arvoa ei tietenkään koskaan voida saada selville mittaamalla täysin tarkasti, mutta ulkoista tarkkuutta voidaan parantaa ottamalla huomioon mittaustekniikkaan liittyvät systemaattiset virheet, esimerkiksi kalibroimalla laite jollain standardinäytteellä. Tutkittavan muuttujan todellinen arvo on hyvin harvoin tiedossa, joten ulkoista tarkkuutta voi olla vaikea arvioida. Esimerkiksi pH-mittaria kalibroidessa käytetään ns. standardiliuoksia, joiden todellinen pH-arvo "tunnetaan" riittävän tarkasti etukäteen. Mittarin antamaa lukua verrataan tuohon "tunnettuun" lukuun, jonka perusteella arvioidaan mittalaitteen ulkoinen tarkkuus.


title: Tarkkuus

text: "Sisäisesti tarkassa" mittauksessa tilastollinen eli statistinen virhe on pieni. Toisin sanoen, jos mittaus suoritetaan useita kertoja, se antaa aina lähes saman tuloksen. Jokaiseen mittaukseen liittyy tilastollista virhettä, jota ei pystytä koskaan täysin poistamaan. Koejärjestelyä voidaan usein parantaa siten, että tilastollinen virhe pienenee. Diskreettejä muuttujia mitatessa sisäistä epätarkkuutta ilmenee harvemmin. Keskihajonta ja varianssi kuvastavat sisäistä tarkkuutta.


title: Tarkkuus

text: Näitä kahta eri tarkkuutta havainnollistetaan usein maaliinammuntakuvalla. Oletetaan, että ampuja on täydellisen tarkka ja osuu aina keskelle taulua. Ampuja testaa kahta kivääriä, joista toinen on sisäisesti tarkka ja toinen ulkoisesti tarkka. Ensimmäinen kivääri on sisäisesti tarkka (luodit osuvat lähelle toisiaan eli hajonta on pieni), muttei ulkoisesti tarkka eli tähtäimet ovat väärin säädetyt. Tällöin luodit eivät osu keskelle maalitaulua. Toisella kiväärillä ammuttaessa taas tulos ei ole sisäisesti tarkka (luodit ovat kaukana toisistaan eli hajonta on suuri), mutta tuloksista otettu keskiarvo on silti ulkoisesti tarkka eli lähellä maalitaulun keskipistettä.


title: Tarkkuus

text: Mittaustarkkuudella tarkoitetaan yleensä mitta-asteikon lukematarkkuutta. Mikäli yksittäisen mittauksen tarkkuus on huonompi kuin asteikon tarkkuus, mittaustuloksen tarkkuutta voidaan parantaa tekemällä riittävä määrä toistomittauksia ja ottamalla niistä keskiarvo. Useamman mittauksen keskiarvo on tarkempi kuin yksittäinen mittaus ja samalla saadaan tulokselle virhearvio. Toistomittauksilla voidaan parantaa mittausta, mutta todellista suuretta silläkään menetelmällä ei ikinä saavuteta. Toistomittausten lukumäärän kasvaessa mitattavan suureen estimaatti paranee ja mittauksen keskihajonta pienenee. Kyseessä on kuitenkin aina estimaatti, eli arvio siitä mikä mitattavan suureen numeerinen arvo todellisuudessa on. Tilastollisten menetelmien käyttö virheen arvioinnissa alkaa olla perusteltua, kun mittauksia on noin 30 kpl. Tällöin estimaatti alkaa olla kohtuullisen luotettava.


title: Tarkkuus

text: Monissa mittalaitteissa tarkkuus on muotoa esim. ±0,1 mm. Tämä ei tarkoita, että 1 mm mittaus voisi enimmillään vaihdella välillä 0,9...1,1 mm. Merkintä ±0,1 ilmoittaa mittauksen keskihajonnan ja samalla normaalijakauman σ:n. Tällöin on siis hyvinkin mahdollista, että mittaustulos poikkeaa enemmänkin kuin 0,1 mm todellisesta tuloksesta.


title: Marikki

text: Marikki on Astrid Lindgrenin luoma kirjan hahmo.


title: Marikki

text: Marikki on kirjoissa suunnilleen seitsemänvuotias. Marikin oikea nimi on Margareeta. Hän asuu Kesäkumpu-nimisessä talossa perheensä eli isänsä, äitinsä ja Liisa-pikkusiskonsa kanssa. Liisan oikea nimi on Elisabet. Liisa on viisivuotias. Perhe ei ole köyhä, ja he elävät normaalia perusturvallista elämää, jota kirjassa kuvataan.


title: Marikki

text: Marikki keksii kokeilla kaikenlaista, vaikka ei aina ajattelekaan loppuun asti seurauksia. Tosin pikkusiskokin keksii välillä kaikenlaista. Naapurissa asuu köyhä perhe, jonka Marikkia vanhempi poika Abbe on hänen ystävänsä, vaikka Marikin vanhemmat eivät olekaan aivan samaa mieltä Abben sopivuudesta ystäväksi.


title: Marikki

text: Marikki pitää koulunkäynnistä, vaikka se ei aivan ongelmitta sujukaan. Koulussa on ongelmia myös köyhästä perheestä olevan Miian kanssa. Tosin se ongelma ratkeaa myöhemmin, kun tytöt ystävystyvät. Sitten Miian pikkusisko Ellakin pääsee mukaan.


title: Marikki

text: Göran Graffman ohjasi kaksi elokuvaa Marikista vuosina 1979 ja 1980. Niiden pääosissa olivat Jonna Liljendahl (Marikki) ja Liv Alsterlund (Liisa).


title: Luettelo Formula 1 -ennätyksistä

text: Tähän on luetteloitu kaikkien MM-sarjaan osallistuneiden Formula 1 -kuljettajien, tallien, moottorien ja maiden omat ennätykset. Tilastoihin on laskettu vain MM-osakilpailut.


title: Heechee

text: Heechee on Frederik Pohlin kirjoissa esiintyvä interstellaarinen muukalaisrotu, joka kehitti meidän ajassamme mitattuna tähtimatkailun noin 500 000 vuotta sitten, ja joka etsi Linnunradasta lupaavia planeettoja, joissa voisi myöhemmin kehittyä älyllistä elämää. Heecheet valitsivat neljätoista lupaavinta, jättivät jokaisen planeetan läheisyyteen erilaisia artefakteja, joita kehittyvät rodut voisivat löytää, oppia käyttämään ja päästä heidän kanssaan yhteyteen. He itse vetäytyivät pois pysytellen näkymättömissä. Sarjan kolmannessa kirjassa, Heechee Rendezvous, ihmiskunta vihdoin kohtaa heecheet.